text:
Nelson Mandela
Nelson Rolihlahla Mandela (O belegwe 18 Mosegamanye 1918 - 5 Manthole 2013) be ele molwela tokologo lera dipolotiki wa Afrika Borwa. Ebile mopresidente wa Afrika Borwa ngwageng wa 1994 go fihla ka ngwaga wa 1999. Ebe ile motho moso wa pele wa go kgethwa go ba mopresidente morago ga tokologo. Mmušo wa gagwe o ile wa shulalanya kgethologoganyo yeo e bego e lebane ke batho baso nageng ya Afrika Borwa, ka go lwantšha bodidi, kgethologano ka mmala le go hlohleletša tekatekano. Dipolotiking ebile moetapele wa mokgahlo wa African National Congress (ANC) go tloga 1991 go fihla 1997 gape e bile moetapele le kago lefapa la Democratic socialist. Tša boditšhabatšhaba, Mandela ebile mongwaledi mogolo wa Non-Aligned Movement gotloga ka 1998 gofihla ka 1999.
O belegwe lapeng la bogoshi ba AbaThembu, Mandela o tsene yunibesithi ya Fort Hare le yunibesithi ya Witwatersrand, mo ailego ake thutela dithuto tsa molao. Go duleng ga gagwe Johannesburg, o ile a tsea karolo dipolotiking a lwantšha mmušo wa kgatelelo, a tsenela mokgahlo wa ANC yaba yo mongwe wa bahlomi ba mokgahlo wa bašwa wa ANC. Morago ga mokgahlo wa maburu o seno hlongwa ngwageng wa 1948, Mandela o ile a thoma go tsebega ka 1952 ka morago ga khampheini ya ANC yagoba kgahlanong le mmušo wa kgatelelo, O ile a hlopiwa goba hlogo ya lefapa la Transvaal gape a ba hlogo ya Congress of the people ngwageng wa 1955. Go šomeng ga gagwe bjale ka ramolao o ile a golegwa makga a mmalwa ka ditatofatšo tsa go menola mmušo yena le baetapele ba ANC, ka maswabi baile ba a hlolwa ka molato wago menola mmušo go tloga ngwageng wa 1956 go fihla 1961. Kago hlohleletša ke Marxism o ile ka sephiring a tsenela lefapa la makomonisi a Afrika borwa (SACP) afetša ele omongwe wa ba etapele ba SACP. Mathomong o ke kanne go gwanteng ntle le ntwa, ka tšhomišano le mokgahlo wa makomonisi a Afrika Borwa baile ba hloma Lerumo la setshaba (Umkhonto we Sizwe) ka 1961, e le wago senyetša mmušo wa kgatelelo. Ka ngwaga wa 1962, oile a swarwa a latofatšwa kago menola mmušo a romelwa kgolegong bophelo ka moka ka Rivonia Trial.
Pele a kgethwa goba moetapele wa Afrika Borwa, Nelson Mandela o be a katane le mmušo wa kgatelelo wa Afrika Borwa ele moetalapele wa African National Congress. Nelson Mandela o dutše kgolegong mengwaga ye masome pedi šupa (27), bontšhi ba mengwaga a le Robben Island.
Nelson Mandela o tsebega bjalo ka tate wa setšhaba, moemedi wa tokologo, le tekano wa batho bohle.
Nelson Mandela o tšwele kgolegong ka 1990, moo a thomilego go rera tshwarelano lego thoma dipoledišano go fediša kgethololo Afrika Borwa. Nelson Mandela o hweditše difoka tse fetago lekgolo mengwageng, se segolo elego Nobel Peace Prize ka 1993.
Mo pukung ya bana mo pukung ya bana ba mo hlalošeditšeng ka mokgwa wo:
“Leina la ka ke Nelson Mandela. Ke dula Afrika Borwa, lefase le lebotse le le lego kua tlase ntlheng ya Afrika. Nna le wena re dula Afrika-Borwa. Ke belegetšwe motsaneng wa Mvezo kua Kapabohlabela ka la 18, ka fao, ke mokgalabje lehono. Tate e be e le kgoši. O ile a mpha leina la Rolihlahla, leo tlhalošo ya lona ka Sethosa e lego “ramathaithai”. Ke be ke sa le yo monnyane, ke na le ngwaga o tee goba ye mebedi ge batswadi ba hudugela kua Qunu. Matšatši a ka kua Qunu a bile a mabose kudu. Ge ke gola ke be ke diša dinku le dipudi tša batswadi ba ka.
Ke be ke bapala le bagwera ba ka kua mašemong. Re be re thutha kua dinokeng gomme re eja todi ya mamepe ao re bego re a rafa diphagong tša dinose. Ke be ke hlokomela ka mehla gore dinose di se ke tša ntoma. Nkile ka leka go namela tonki. Tšohle di be di lokile gomme gwa senyega ge tonki e ntahlela ka ntšhuthung ya meetlwa!
Ge ke na le mengwaga ye 7, tate o ile a nthomela kua sekolong sa kereke. Ke nna motho wa mathomo ka lapeng la gešo wa go tsena sekolo. Tate ga se a tsena sekolo. Re be re swanetše go apara diaparo tše di bonalago kua sekolong, gomme batswadi ba ka ba be ba hloka sa bona kudu go ka nthekela diaparo tša sekolo. Tate o ile a tšea borokgo bja gagwe bja kgale a bo ripa mo matolong a nkapeša. Ke be ke se na lepanta, ka fao tate a tšea lenti a bofa borokgo ka lona mo dinokeng. Le ge go le bjalo, ke be ke thabile, ke thabetše go apara borokgo bjoo. Kua sekolong, morutiši a no mpha leina la Nelson. Nagana fela o fiwa leina le lefsa o šetše o na le mengwaga ye 7 ke be ke dula ke thabile ge ke le kua sekolong le ge ke le kua gae. Mma o be a fela a nkanegela dinonwane, gomme ka ithuta dilo tše dintši mo dinonwaneng tša gagwe. O nthutile gore ke dule ke ikokobetša le go ba le tlhompho mo bathong. Tate yena o nthutile go ba bogale. Ke be ke nyaka go ba bogale bjalo ka yena. Ke be ke nyaka go swana le yena. Ke be ke itšhela ka melora mo hlogong gore moriri wa ka o be wo mopududu bjalo ka wa gagwe. Ke be ke rata tate.
Fela ka morago ga go ba le mengwaga ye 9, bophelo bja ka bo ile bja fetoga ka gobane tate o ile a hlokagala. Ke ile ka swanela go phutha dilo tša ka tše mmalwa gomme ka tloga le mma ra ya lagaeng le lefsa. Go be go le bohloko mo go nna go tloga Qunu. Ke ile ka retologa, ka lebelela morago go bona legae la gešo le lethabo leo ke bego ke le tlogela kua morago. Ke ile ka yo dula le Malome Jongi kua Mqhekezweni motseng wa kgauswi. O be a le mokgotse yo mogolo wa tate. Ke be ke hlologela Qunu le balapa bao ba šetšego, fela bophelo bja ka le Malome Jongi e be e le bjo bobose kudu. Ke be ke bapala le morwa wa gagwe, Justice, gomme re ipshina kudu. Re be re namela dipere, re šoma ka tšhengwaneng, re bapala ka mašemong a matalana ebile re thutha ka nokeng. Malome o be a ntshwere bjalo ka ngwana wa gagwe.
Ke ile ka tsena sekolo sa kgauswi. Ge ke le mengwaga ye 16 Malome Jongi o ile a nthomela kua Sekolong sa Clarkebury. Go no swana le tate, malome le yena o be a dumela gore thuto e bohlokwa. Ka morago ga mengwaga ye 16 ke ile ka ya kua Sekolong se se Phagamego sa Healdtown. Ke be ke šoma ka maatla kua sekolong. Ke itše go fetša sekolo ka ya Yunibesithing ya Fort Hare. Ka nako yeo ke be ke na le mengwaga ye 21.
Ge ke be ke na le mengwaga ye 16, Malome Jongi o ile a nthomela kua sekolong sa Clarkebury. Go no swana le tate, malome o be a dumela gore thuto e bohlokwa kudu. Clarkebury e be e le botsana e sa swane le Mqhekezweni. Sekolo sa gona se be se agilwe ka sehlopha sa meago ya sekoloneale ye masomepedinne.
Ka letšatši la mathomo la dithuto ke ile ka bona diputsu tša ka tše difsa. Ge ke tsena ka klaseng diputsu tša ka tša thelela mo lebatong le le phadimago la go dirwa ka kota, ka bona basetsana ba babedi ba ba dutšego ka pele ba bogetše mosepelo wa ka wa manyeme ba hwile ka disego. Ke ile ka napa ka tseba yo mongwe wa basetsana bao gomme a ba mogwera wa ka yo bohlokwa kua Clarkebury.
Ka pela ke ile ka tlwaela bophelo bja Clarkebury. Ke be ke raloka dipapadi tše dintšinyana, gomme bokgoni bja ka bo le magareng. Bontši bja baithutikanna ba be ba ntšhiya mo lepatlelong ba bile ba mphala ka klaseng. Ke be ke swanetše go ithuta ke babaletše gore ke fihle mo ba lego gona.
Ka morago ga go thoma ka go fokola ke ile ka kgona go oketša tšwelopele ya ka, gomme ka tšwelela mo Fomong ya boraro (Mphato wa 10) ka mengwaga ye mebedi sebakeng sa ye meraro. Ke be ke swara ka pela: therešo ke gore ke be ke šoma ka maatla. Ge ke le bogolo bja mengwaga ye 21, ke ile ka yo ithuta kua Yunibesithi ya Fort Hare. Fela tšeo ke ditaba tša nako ye nngwe.
Ge ke be ke sa le mošemanyana, ke be ke dula motseng wa Qunu. Re be re na le melatswana ye e hlwekilego le dithaba tše ditala. Dinku, dipudi le dikgomo di be di fula fela mo motseng. Go be go se na ditsela tša dikoloi. Go be go na le ditsejana tša maoto fela. Re be re dula ka mengwakong ya go bopša ka mobu. Re be re na le mengwakwana ye meraro. Wo mongwe e le wa go apeela, wo mongwe e le wa go robala gomme wo mongwe e le wa go bolokela dilo. Re be re ekga meetse kua nokeng. Mma o be a apea ka pitša ya maoto a mararo. Re be re eja setampa se se hlakantšwego le dinawa seo se bitšwago “umngqusho” ka Sethosa. Maswi e be e le a mantši kudu. E be e le a dipudi le a dikgomo 6.
Ge ke le yo mogolwanyana ke ile ka hudugela kua Gauteng (Johannesburg). Gona kua ke ile ka dula Alekesanta (re be re e bitša Alex, ge re e khutsofatša). Ke ile ka makatšwa ke bogolo bja Johannesburg. Bophelo bja gona bo be bo sa swane le bja Kapabohlabela. Moya wa gona o be o tšhilafetše ka lebaka la muši. Go be go le kotsi kudu go sepela bošego. Batho ba be ba dula ka dintlong tše dinnyane tša khutlonne tša go swana le mapokisi a mankgwari. Re be re se na mohlagase goba meetse a pompo.
Gomme seo ke bego ke se rata ka Alex ke gore batho ba gona ba be ba etšwa mafelong a go fapana. Ka moka ba bolela maleme a go fapana. Bangwe ba be ba bolela Sezulu, Sesotho, Sepedi le Setsonga. Le ge Alex e be e fapana kudu le Qunu, ke be ke ipshina ka go dula gona.”
Thuto go tšwa tonkingEdit
Leetotelele Go Ya Tokologong – Boitaodišphelo bja Nelson Mandela – Letlakala 8 & 9. E fetoletšwe Sesothong sa Leboa ke Maje S Serudu.
Ke ile ka ithuta thuto tšatši le lengwe ka tonki ya legwaragwara. Re be re šielana ka go e namela le go e fologa gomme ge sebaka sa ka se fihla ke ile ka e tsokama gomme tonki ya ragoga ka la mmutla e lebile thwii sethokgwaneng sa mehlare ya meetlwa. E ile ya inamiša hlogo e leka go nkotola, e ile ya atlega, eupša e sego pele ga ge meetlwa e ntlhaba le go ngwapa sefahlego sa ka, e nkgoboša pele ga bagwera ba ka. Bjalo ka batho ka Bohlabela, Maafrika ba na le moyo wo o hlabologilego ka mešogofela wa seriti goba seo Matšhaena a se bitšago 'Sefahlego'. Ke be ke gobogile pele ga bagwera ba ka. Le ge ke be ke wišitšwe ke tonki, ke ile ka ithuta gore: go goboša motho yo mongwe ke go dira gore a kwe bohloko bjo bo sa nyakegego. Le ge ke be ke sa le mošemane, ke be ke fenya bagwera ba ka ka ntle le go ba goboša.
Mo mafelelo a tsekišo ya gagwe Mandela o boletše ka mokgwa wo: "Bophelong bja ka ke ikgafetše go katano ya batho ba gešo ba Maafrika. Ke lwele kgahlanong le kgatelelong ya Makgowa, gomme gape ke lwele kgahlanong le kgatelelong ya Bathobaso. Ke be ke fišegela kgopolo ya setšhaba sa temokrasi se se lokologilego, seo ka go sona batho ka moka ba phelago ka kwano gomme ba na le dibaka tša go lekana. Ke kgopolo yeo ke holofelago gore ke tla e phelela le go e fihlelela. Fela ge go nyakega, ke kgopolo yeo ke ikemišeditšego go e hwela."
Leetotelele Go Ya Tokologong, Letlakala 325, Nelson Mandela.


c: text/html

text:
Pherekgong
Pherekgong goba Janaware ke kgwedi ya pele ya ngwaga Tšhupamabakeng ya Gregorian. Pherekgong ke ye nngwe ya dikgwedi tše šupa tša go ba le matšatši a masometharotee (31).
Letšatši la pele kgweding ya Pherekgong le tsebja bjalo ka Letšatši la mathomo la ngwaga.
Maemo a boso kgweding ya Pherekgong[lokiša | edit source]
Ka kakaretšo, ye ke kgwedi ye e tonyago kudu karolonog ya ka godimo ya lefase (Northern Hemisphere), mola karolong ya tlase ya lefase (Southern Hemisphere) e le kgwedi ye e fišago.
Matšatši kgweding ya Pherekgong[lokiša | edit source]
Ngwageng wa go tlwaelega, Pherekgong e thoma letšatšibekeng le le swanago le la Diphalane. Mohlala, ge letšatši la pele la Pherekgong e le Labobedi, Diphalane le yona e tla thoma ka Labobedi, gomme bobedi di fela letšatšibekeng le le swanago ka ge di na le matšatši a masometharotee. Le ge Pherekgong e sa thome letšatšibekeng la go swana le la Dibokwane, dikgwedi tše pedi tše di fela ka letšatšibeke le le swanago. Ka gona Pherekgong, Dibokwane le Diphalane di fela ka letšatšibeke le le swanago.

robotstxt: allowed

filter: keep


text:
Ke yona setumula megaba
Ditlowana tša šala di e ja dikgabane.
E re pele ke fegolla se borala
Gobane mampša re lapa melala
Ke re etshwang mare Molepo ka moka!
Agaa! Ke ye taba magagešo hle!
E wele tlou ye tshehla banna
Segata ka boya e sepela basadi
Ya wa phuhlu, lefase la šišinyega.
Meokgo ra lla sa mmaijoo!
Ra ithoba ka a mahlano mantšu
“Lehu ke ngwetši ya malapa”
O re šiile re sa gopola ruri.
Mabu a utswitšwe bana ba kgoši.
Mahlo ke tlompšatlompša
Bodibeng bja mahloko fela
Dipelo mafisa goya lege di ile.
Tsela ya gago e bonagetše
E le kgole le kgauswi go rena
Mehlala ke yona e re kgodišago
Ke ra wena Maisha Molepo ll.
Robala ka khutšo Tlou!
Ke yona setumula megaba


text:
81Bjale ke tla tabeng tšela le nngwaletšego tšona mabapi le nama ya sedimo. Re a tseba gore bohle re na le tsebo ya taba ye, fela tsebonyana ya mohuta woo e fa motho makoko, kganthe lerato lona le a mo aga. 2Ge motho a gopola gore o tseba selo, nnete ke gore ga a se tsebe ka mo go mo swanetšego. 3Eupša ge motho a rata Modimo o tsebja ke yena.
4Ka fao mabapi le go ja nama ya sedimo ke re: Re a tseba gore mo gohle lefaseng modimo wa seswantšho ga se selo; re tseba le ge go se na Modimo wo mongwe ntle le yena Modimo fela. 5Le ge eba go na le dilo tše di bitšwago “medimo”, e ka ba legodimong goba lefaseng, bjalo ka ge ka nnete “medimo” ya mohuta woo e le ye mentši le “barena” ba gona ba se kaaka, 6rena Modimo wa rena ke o tee, yena Tate, Mohlodi wa dilo ka moka, yo re mo phelelago; le Morena ke o tee, yena Jesu Kriste, yo Modimo a hlodilego tšohle ka yena, yo re phelago ka yena.
7Fela ga se mang le mang yo a tsebago taba ye. Ba bangwe, ka ge ba tlwaetše medimo ya diswantšho, le gonabjale ba sa bona dinama tšeo e le sedimo; tumelo ya bona ga sešo ya tia gabotse, gomme ge ba eja nama ya sedimo ba bona nke ba itšhilafatša moyeng. 8Fela go Modimo ga re batametšwe ke dijo, gobane ge re sa je ga re lobe selo, le ge re eja ga re holege ka selo. 9Le ge go le bjalo, le hlokomele gore bolokologi bja lena bja go ja nama ya sedimo bo se wetše sebeng bao ba fokolago tumelong. 10Gobane ge yo a fokolago tumelong a ka bona wena o nago le tsebo ya taba ye o eja ka tempeleng ya modimo wa seswantšho, na a ka se hlohleletšwe ke seo go ja nama ya sedimo? 11Ka gona, modumedi yoo wa go fokola tumelong, yo Kriste a mo hwetšego, o tla lahlega ka lebaka la tsebo yeo ya gago. 12Ka tsela yeo, ka go fošetša modumedikawena le go fokotša tumelo ya gagwe ye e sešogo ya tia gabotse, o tla be o fošetša Kriste. 13Ka gona, ge eba ka se ke se jago ke diriša modumedikanna sebe, gona nka se sa tsoga ke jele nama, gore ke se ke ka diriša modumedikanna sebe.


text:
GADIKGALE: Batswadi le badudi ba be ba keteka mebileng, ba letša mekgolokwane ba letetše bana ba bona ka makatanamane gore ba bowe gae go tšwa komeng. Ba be ba palelwa ke go leta go bona difahlego tša bona.
Se ke ka lebaka la mathata a bana ba bararo bao ba hlokofaletšego komeng mo Limpopo. Batswadi ba be ba thakgetše kudu ge ba be ba bona bana ba bona ba bowa ntle le mathata.
BJALO KE BANNA!
GADIKGALE: Batswadi le badudi ba be ba keteka mebileng, ba letša mekgolokwane ba letetše bana ba bona ka makatanamane gore ba bowe gae go tšwa komeng. Ba be ba palelwa ke go leta go bona difahlego tša bona.
Bana ba 562 ka moka ga bona ba ile komeng go ba banna, GaMokgopo go la GaDikgale ka ntle ga Polokwane. Batswadi go tšwa metseng ya go fapana ba kgobokane mme ba letela go hlakanetša bana ba bona.
Ngaka ya setšo, Lekau Legodi (70) o tšere bana ba ka moka a ba iša komeng. O boditše Seipone gore o thabile ge bana ba boile ka moka ba bolokegile.
“Se e bile ka lebaka la tšhomišanommogo le bašomi ba Kgoro ya Maphelo ka ge ba be ba phela ba le gona ge re nyaka thušo. Maitemogelo le wona a thušitše kudu gore bana ba ba kgone go bowa ba bolokegile,” gwa realo Legodi.
O re ye ke koma ya gagwe ya bo9 ye a e tiilego mme ga go na yoo a ilego a hlokofala. Ba bangwe bao ba ilego komeng e bile morutiši wa mengwaga ye 52 yoo a rotšego modiro, monna wa thušo ya pele (paramedic) le lephodisa.
“Palo ye ya 562 ke e nnyane go feta yeo ke bilego le yona ka dikoma tša go feta eupša ke a kgotsofala ka dilo ka moka. Ke bile ngaka ya setšo ka 1985 mme ka thoma go betha dikoma. Bana ba ka moka ba thušitšwe ke nna ge ba be ba nyaka thušo ya setšo,” a realo.
Yo mongwe wa bao ba wetšego, Matsobane Dikgale (13), o re o thabile ge a kgonne go bowa gae.
“Ke ipshinne kudu komeng mme bjale ke monna wa go felelela. Ke bile le maitemogelo a mabotse kudu,” a realo ka lethabo.
Mebila ka moka ya go leba lapeng la Legodi e be e sa sepelege. Rosinah Ratsoma (40) o re o kgotsofetše ka ge a bona ngwana wa gagwe Simon (17) a boile gae a bolokegile.
“Ke be ke fela pelo ya go mmona. Go tloga gabjale ke ile go thoma go mo swara bjalo ka monna. Ke thabetše gape gore ga go ngwana yo a hlokofetšego. Ke ka lebaka leo re ketekago ka tsela ye,” a realo.
Modulasetulo wa ntlo ya Magoši a Limpopo, Kgoši Malesela Dikgale, o re o kgotsofetše ka dikoma tša mo profenseng.
“Sa go nyamiša feela ke bana bao ba bararo bao ba hlokofetšego eupša ye e be e le sehla se sebotse ka gore bašemane ba ke banna bjale,” gwa realo Dikgale.


text:
Ke a go leboga ge o se wa ba le pelopedi
Ke sa lebale go leboga le ya gago hlompho
Gobane le ‘tšatši le la mohlolo,
A ke gopole ke ile ka re ge ke re tee wa re pedi
Ke leboga ge o ile wa kgotlelela
Wa nteta mašego le mašegogare
Ge ke be ke le gare ke kodumela
Ge ke be ke le gare ke betla šapo la tlala
Ntle le ya gago thekgo, tshepho le tumelo
Mathateng le maimeng a bjo bophelo
Ke be ke tla fenya?
Ke ra le peu yeo ke bego ke e gaša
Ntle le gore o e nwešetše ka la gago lerato
Tlhohloletšo le dithapelo e be e tla enya?
Segagešo sere go senya hlegere o phološitše mabutle
Ge e ba go kgopela le gona ke go senya,
Gona ntlogele ke senye
Mohlomongwe le nna ke tla phologa bjalo ka mabutle
Ka palamonwana ye
Ke kgopela o ntire monna goyagoile
‘Kgomo tša potla ke ruile
Di hloka wena modiši Raisibe
Yela tsela ke bego ke e sepela ke eya godimo le fase
E fihlile bokhutlong lehono
Go dumela go nna wola a gago ruri,
E be e se go phuthela phefo ka lepai
Ya gago kgotlelelo e tswetše katlego mosadi
Bjalo etlaba botlatla go seje nao
Mola ke be ke re ge ke lapa
Ka lapa nao


text:
51E rile ge Jesu a bona mašaba, a rotogela thabeng, a dula fase. Barutiwa ba gagwe ba tla go yena, 2gomme a thoma go ba ruta, bona le mašaba, a re:
3“Ba lehlogonolo ke bao ba botilego Modimo,
gobane mmušo wa Modimo ke wa bobona.
4
Ba lehlogonolo ke bao ba llago,
gobane Modimo o tla ba homotša.
5
Ba lehlogonolo ke ba boleta,
gobane sa bona e tla ba lefase le lefsa.
6
Ba lehlogonolo ke ba ba fišegelago gore lefaseng go dirwe tše di nyakwago ke Modimo,
gobane ba tla kgotsofatšwa.
7Ba lehlogonolo ke bao ba gaugelago,
gobane le bona Modimo o tla ba gaugela.
8
Ba lehlogonolo ke ba dipelo tše di hlwekilego,
gobane ba tla bona Modimo.
9Ba lehlogonolo ke badirakhutšo,
gobane ba tla bitšwa bana ba Modimo.
10
Ba lehlogonolo ke ba ba hlomarwago
ka ge ba dira tše di nyakwago ke Modimo,
gobane mmušo wa Modimo ke wa bobona.
11
“Ba lehlogonolo ke lena ge le rogwa, le hlomarwa, le pharwa ka bobe bja mehutahuta ka lebaka la ka. 12
Dit. 7:52
Thabang le hlalale, ka gore moputso wa lena ke wo mogolo legodimong. Etse le baprofeta ba ba bilego gona pele ga lena ba be ba hlomarwa ka yona tsela yeo.”
13
Luk. 14:34-35
“Lena le letswai la lefase. Eupša ge letswai le ka tapa, le tla tswailošwa ka eng? Ga le sa na le mohola; sa lona ke go lahlelwa ntle, batho ba le gata ka maoto.
14
9:5
“Lena le seetša sa lefase. Motse wo o agilwego thabeng o ka se fihlege. 15
Luk. 8:16
11:33
Le gona motho ga a re go gotetša lebone a le ribega ka seroto, eupša o le hloma sehlomong sa lona, la bonegela bohle ka ngwakong. 16
Le sa lena seetša a se bonegele batho ka tsela yeo, gore ba tle ba bone mediro ya lena ye mebotse, gomme ba tumiše Tatagolena wa legodimong.”
17“Le se ke la gopola gore ke tlile go fediša melao ya Moshe le dithuto tša baprofeta. Ga se ka tla go di fediša, eupša ke tlile go dira gore tlhathollo ya tšona ya nnete e kwešišege. 18
Ruri, ke le botša gore ge legodimo le lefase di sa le gona, ga go tlhakanyana goba seripana sa tlhaka ya molao wo mongwenyana wa Moshe ye e tlago phumolwa. Melao yohle e swanetše go hwetša tlhathollo ya yona ya nnete.5:18 “Melao ... nnete.” goba “E ka se phumolwe, go fihlela mafelelong a lefase.” 19Ka gona, yo a ka fedišago molawana wo monnyane gare ga melao ye gomme a botša ba bangwe gore e fedišitšwe, o tla bonwa e le yo monnyane mmušong wa Modimo. Eupša yo a e phethago gomme a botša ba bangwe gore le bona ba e phethe, o tla bonwa e le yo mogolo mmušong wa Modimo. 20Ka gona, ke le botša gore ge le sa phale boramangwalo kudu le Bafarisei ka go dira tše di nyakwago ke Modimo, le ka se tsene mmušong wa gagwe.”
21
Doit. 5:17
“Le kwele gore kgale batho ba ile ba botšwa gore ba se ke ba bolaya motho; yo a ka bolayago motho o swanetše go išwa tshekong. 22Ge e le nna ke le botša gore mang le mang yo a ka befelelwago ngwanabo, o swanetše go išwa tshekong; yo a ka rego ‘selokewena’ go ngwanabo, o swanetše go išwa Kgorongkgolo ya setšhaba; le yo a ka rego ‘setlaela tena’ go ngwanabo, o lebanwe ke go ya mollong wa hele. 23Ka gona, ge o ka re o iša mpho go Modimo aletareng, wa elelwa o le moo gore ngwaneno o ngongorega ka wena, 24o tlogele mpho ya gago moo pele ga aletare, o yo boelana le ngwaneno pele, o kgone o iša mpho ya gago.
25“O boelane le mosekišananago ka pela le sa le tseleng ya go ya tshekong, gore a se yo go gafela go moahlodi, moahlodi a go gafela go maphodisa, mme wa lahlelwa kgolegong. 26Ruri, ke go botša gore o ka se tšwe gona o sešo wa lefa tšheletenyana ya mafelelo ya kotlo ya gago.”
27
Doit. 5:18
“Le kwele gore go thwe: ‘O se ke wa otswa.’ 28Ge e le nna ke le botša gore mang le mang yo a lebelelago mosadi ka go mo duma, o šetše a otswitše le yena ka pelong. 29
Mar. 9:47
Ka gona, ge leihlo la gago la la go ja le go diriša dibe, le gonye o le lahle. Go kaone gore o lobe setho se tee, go na le gore mmele wa gago ka moka o lahlelwe heleng. 30
Mar. 9:43
Ge seatla sa gago sa la go ja se go diriša dibe, se ripe o se lahle. Go kaone gore o lobe setho se tee, go na le gore mmele wa gago ka moka o lahlelwe heleng.”
31
Mat. 19:7
Mar. 10:4
“Go boletšwe le go re: ‘Yo a hlalago mosadi wa gagwe a mo fe lengwalo la tlhalo.’ 32
Mar. 10:11-12
Luk. 16:18
1 Bakor. 7:10-11
Ge e le nna ke le botša gore ge monna a ka hlala mosadi wa gagwe e se ka lebaka la bootswa, o mo dira gore a otswe ka go nyalwa gape; le yena monna yoo a mo nyalago o a otswa.”
33
Num. 30:2
Doit. 23:21
“Le gona le kwele gore kgale batho ba ile ba botšwa gore ba se ke ba tshela dikeno tša bona, le gona ba phethe tše ba di enetšego Morena. 34
Jes. 66:1
Mat. 23:22
Ge e le nna ke le botša gore le go ena le se ke la ena, le ge e le ka legodimo, ka gobane ke setulo sa bogoši sa Modimo; 35
Pes. 48:2
goba ka lefase, ka gobane ke bogato bja gagwe; goba ka Jerusalema, ka gobane ke motse wa Kgoši ye kgolo. 36Motho a se ke a ena le ka hlogo ya gagwe, ka ge a ka se kgone go fetoša le ntsana ya moriri wa gagwe ya ba ye tšhweu goba ye ntsho. 37Sa lena e be ‘ee’ ge eba le dumela, goba ‘aowa’ ge eba le gana; se se oketšwago se tšwa go Yomobe.”
38
Lef. 24:20
Doit. 19:21
“Le kwele gore go thwe: ‘Leihlo le lefša ka leihlo, leino ka leino.’ 39Ge e le nna ke le botša gore le se ke la itefeletša go batho ba ba le fošeditšego. Ge motho a ka go itia thama ya la go ja ka seatla, o mo retollele le ye nngwe. 40Le ge motho a ka ikemišetša go yo go bega kgorong gore a go tšeele seaparo sa ka gare, o mo lese a tšee le sona seaparo sa ka ntle. 41Le ge motho a ka go gapeletša gore o sepele le yena kilometara e tee, o sepele naye kilometara tše pedi. 42Ge motho a ka go kgopela selo, o mo fe sona; yo a nyakago o mo adima selo, o mo adime sona.”
43“Le kwele gore go thwe: ‘O rate ngwaneno, lenaba la gago lona o le hloye.’ 44Ge e le nna ke le botša gore le rate manaba a lena, le rapelele bao ba le hlomerego, 45gore le tle le be bana ba Tatagolena wa legodimong, yo a hlabišetšago baloki le bakgopo letšatši go swana, le pula a e nešetšago ba ba dirago tše di lokilego le ba ba dirago tše mpe. 46Na Modimo a ka le putsetša go rata fela bao ba le ratago? Ga ke re seo ke se se dirwago le ke balekgetho? 47Gomme ge le botšišana maphelo le ba gabolena fela, le phala ba bangwe ka eng? Ga ke re seo ke se se dirwago le ke baditšhaba? 48
Doit. 18:13
Ebang baloki ba ba feletšego, bjalo ka ge Tatagolena wa legodimong e le moloki yo a feletšego.”


text:
Regulation of takeovers and mergers with an emphasis on the mandatory offer rule: a comparative and critical analysis of the law and the institutions that have been set up to enforce the law
Thesis (LLD)--Stellenbosch University, 2019.
Thesis
ENGLISH ABSTRACT :This dissertation assesses the regulation of takeovers and mergers and the institutions created to enforce the law, from a comparative perspective. It uses South Africa as its point of departure and takes the laws of Delaware in the United States, the United Kingdom and Australia into account. The dissertation indicates that numerous takeover provisions in South Africa are poorly formulated, making them difficult to interpret and apply. Accordingly, the dissertation recommends amendment and improvement of certain Takeover Provisions. Special emphasis is placed on the mandatory offer requirement. The dissertation critically and comparatively analyses this requirement and especially its impacts on the market for corporate control, efficient usage of capital, corporate governance and (in South Africa) Broad Based Black Economic Empowerment. It appears from the literature explored that the mandatory offer requirement originated from the Perlman case in the United States as an expression of the equal opportunity rule. According to the equal opportunity rule, the controlling stake of a company is enriched with a premium of control, which must be shared with other shareholders when there is a change of the controlling shareholder. Shareholders must be given an equal opportunity to share in this control premium. Hence, a mandatory offer must be made to the remaining shareholders of the company by the new controlling shareholder at a price at which control was bought. Perlman case was decided in the United States of America during 1955. It is contended in the dissertation, that the mandatory offer requirement in section 123 of the Companies Act 71 of 2008 (“the Act”), can ultimately be traced back to this case. Researchers have criticised the mandatory offer requirement in a number of respects. It has been pointed out that the rationale for the decision in the Perlman case was not clear and applied in limited circumstances. Other scholars point out that the case was not a final decider on the sharing of the control premium due to later judicial pronouncements that differed with that case. Despite these commentaries, it appears that the case became a basis for imposing and enforcing this most debated rule in takeover and merger law. The dissertation concludes that the sharing of a premium of control, as envisaged by the mandatory offer requirement, is not enforced in the state of Delaware. It further concludes that in the UK, the mandatory offer rule forms the cornerstone of enforcement of the equal opportunity rule, but that widely dispersed shareholding ameliorates it negative consequences in that jurisdiction. The dissertation favours the Australian approach. That jurisdiction does not require a mandatory offer similar to that in section 123 of the Act, but, Australian Takeover Provisions, unlike their South African equivalent, have been tailor-made for Australian market conditions. The dissertation accordingly concludes that the mandatory offer requirement in section 123 of the Act in its current form is not appropriate for South Africa.
KAKARETSO KA SESOTHO SA LEBOA : Sengwalwa se sa nyakišišo se sekaseka melao le taolo ya gotšewa le gohlakantšhwa gadikhampani, gotee le metheo e hlomilwego gore melao e phethagatšwe, ka go bapetšwa. Sengwalwa nyakisišo se, se šomiša Afrika Borwa bjalo ka seikokotlelo sa sengwalo ebile se sekegela tsebe melao ya Mmušong waDelaware gola United States of America, United Kingdom le Australia. Sengwalwa se sa nyakišišo se laetša gore melao ye mmalwa yeo e begilwego golaolo gotšewa le gohlakantšha gadikhampani, e hlamilwe ka go fokola, gomme, se se dira gore go be boima goka e kwešiša le go e diriša kamo goswanetšego. Ka ka lebaka leo ge sengwalwa se, se fa ditšhišinyo tša go fetoša le go kagonafatša tše dingwe tša melawana le dinyakwa tša gotšewa le gohlakantšhwa gadikhampani. Šedi ye tseneletšeng e beilwe go dinyakwa tša kgapeletšo tša gore ge mongdišere wa khamphani a reka goba a hweditše dišere tša go lekana goba go feta dipersente tše masometharo tlhano, a gapeletšwe go reka dišere tšotlhe tše šetšeng tša bengšere ba khamphani, kamo sengwalong se. Sengwalwa se sa nyakišišo se sekaseka le go bapatša dinyakwa tše, tša kgapeletšo, kudukudu ditlamorago tša tšona mo go lekgotlataolo la dikhamphani, le mo tšhomišong ye maleba ya ditshelelete, taolong ye maleba ya dikhampani le gona Matlafatšong ya Bathobaso Ikonoming kamo Afrika Borwa. Go tšwa dingwalong tša dirutegi, tšeo di fetlekilwego, go laetša gore dinyakwa le melao ye ya kgapeletšo ya bengdišere e thomile go tšwa molatong le sepethong sa Perlman gola United States bjalo ka taetšo ya motheo wa gore, bengdišere baswanetše go swarwa ka golekalekana. Go ya ka motheo wo wa menyetla ya go lekalekana, mongdišere yo a nago le kabelo ye kgolo ya khamphani o filwe maatla le tokelo ya pušotaolo ya khamphani. Pušotaolo ye e humile, gomme, moalodi yo moswa o swanetše go ngwathelana lehumo le, le bengdišere ba bangwe nakong ya diphetogo ge molaodi yo moswa a thoma go laola khamphani yeo. Bengdišere ba swanetše go fiwa monyetla wa go lekalekana gore le bona ba be le kabelo lehumong la khamphani. Ke ka lebaka leo moladi yo moswa a gapeletšwa gore ge goba le diphetogo, molaodi o moswa a tšea taolo ya khampani, a fe bengdišere bao ba šetšego monyetla wa go rekiša dišere tša bona go yena ka tšhelete ye lekanang le ye a e ntšhitšeng go reka taolo ya khampani. Sephetho sa molato wa Perlman se tšerwe kua United States of America mo gare ga ngwaga wa 1955. Sengwalwa se sa nyakišišo se bontšha gore dinyakwa tša kgapeletšo ya bengdišere ka gare ga karolo ya 123 ya Molao wa Dikhampani 71 wa 2008, ge di lotwa mohlala gore dithomile kae, go ka šupwa molato le sepheto sa Perlman. Badiradinyakišišo dibukeng, ba sotše gore moreki wa taolo ya khampani a gapeletšwe go fa bengdišere monyetla wa gore dišere tša bona direkiwe ge a reka taolo ya khampani, go tšwa mahlakoreng a go fapafapana. Go bontšhitšwe gore lebakakgolo ke tšhušumetšo ya sephetho le molato wa Perlman. Le ge go le bjalo, go bontšhitšwe gore molato wo le sephetho se, se be se šomišiwa ka baka a maleba feela, mola le mola. Ba bangwe ba dirutegi ba laetša gore sephetho se, ga se sa mafelelo ka gobane diphetho tše tlileng ka morago, di fapane le sepheto se. Le ge go le bjalo, go nale tšhupo ya gore molato yo, e bile seikokotlelo sa go diragatša le go phethagatša motheo wa dinyakwa tša kgapeletšo ya balaodi ba baswa badišere, motheo yoo gobolelwang kudu ka wona mo mererong ya gotšewa le gohlakantšhwa ga dikhampani. Sengwalwa nyakišišo se ruma ka la gore molao wa dinyakwa tša kgapeletšo ya bengdišere, ga o phethagatšwe Mmušong wa Delaware, gona United States of America. Sengwalwa nyakišišo se, se ruma gape ka la gore kua United Kingdom, molao wo wa dinyakwa tša kgapeletšo go bengdišere ba baswa ke boikokotlelo bja phethagatšo ya menyetla ya go lekalekana gobengdišere ge taolo ya khaphani e fetoga. Eupša taolo le ya dišere gona kua United Kingdom e nabile ka bophara gare ga bengšere ka moo, e kaonafatša ditlamorago tše mpe tša motheo wa taolo ya dikhampani tša naga yeo. Sengwalwa se se gata ka mošito wo tee le mokgwa wo o šomišitšwego ke Australia. Naga ya Australia ga e ena dinyakwa tša kgapeletšo tša bengšere go swana le tšeo di lego karolong ya 123 Molao wa Dikhampani 71 wa 2008. Melao le taolo ya gotšewa le gohlakantšhwa ga dikhampani ya Australia, e fapana le ya Afrika Borwa. Melao e hlametšwe feela maemo le mebaraka ya Australia. Ke ka lebaka leo sengwalwa se sa nyakišišo, se ruma ka gore dinyakwa tša kgapeletšo tša karolo ya 123 ya Molao wa Dikhampani 71 wa 2008, ka sebopego sa tšona sa bjale, ga di maleba ka mo Afrika Borwa.


text:
- The Constitution in Sepedi (1996)0.28 MB
Rena, batho ba Afrika-Borwa, Re elelwa ditlhokatoka tša rena tša maloba;
Re tlotla bao ba ilego ba hlokofaletšwa toka le tokologo nageng ya gaborena;
Re hlompha bao ba ilego ba katanela go aga le go hlabolla naga ya gaborena; ebile
Re dumela gore Afrika-Borwa ke ya batho bohle ba ba dulago go yona; re le ngata e tee le ge re
fapana ka ditšo;
Ka fao, ka baemedi ba rena bao ba kgethilwego ntle le kgapeletšo, re amogela molaotheo wo
bjalo ka molaomogolo wa Repabliki gore re tlo –
Fodiša diphapano tša kgale mme re bope setšhaba seo se theilwego godimo ga dikelo tša
temokrasi, toka setšhabeng le ditokelomotheo tša batho;
Aga motheo wa setšhaba se se lokologilego sa temokrasi moo mmušo o theilwego godimo ga
thato ya batho gomme moagi yo mongwe le yo mongwe a šireleditšwego ke molao;
Kaonafatša khwalithi ya bophelo bja baagi ka moka le go lokolla bomakgoni bja motho yo
mongwe le yo mongwe; le go
Aga Afrika-Borwa ye e kopanego ya temokrasi yeo e ka kgonago go tšea maemo a yona a
maswanedi bjalo ka setšhaba se se ikemetšego ka noši ditšhabeng tša lefase ka bophara.
E ke Morena a ka boloka setšhaba sa gešo.
Nkosi Sikelel’ iAfrika. Morena boloka setjhaba sa heso.
God seën Suid-Afrika. God bless South Africa.
Mudzimu fhatutshedza Afurika. Hosi katekisa Afrika.
EMAIL THIS ARTICLE SAVE THIS ARTICLE ARTICLE ENQUIRY
To subscribe email subscriptions@creamermedia.co.za or click here
To advertise email advertising@creamermedia.co.za or click here


text:
Afrika Bohlabela
Afrika Bohlabela ke selete sa Afrika seo se lego bohlabela bja naga. Thutafase le dipolotiki tša dinaga di a fapana go ya ka dinaga tšeo di lego seleteng se.
Tlhalošišo ya Serepa[lokiša | edit source]
Go ya ka Dilete tša UN, dinaga tše tlhano tšeo di welago seleteng sa Afrika Bohlabela ke:
- Kenya, Tanzania, le Uganda – ditho tša East African Community (EAC)
- Djibouti, Eritrea, Ethiopia, le Somalia – di bitšwa lenaka la Afrika
- Burundi and Rwanda – ditho tša EAC go tloga ka 18 June 2007, di wela gape le Bogare bja Afrika
- Mozambique le Madagascar – di wela gape le Borwa bja Afrika
- Malawi, Zambia, and Zimbabwe – di wela gape le Borwa bja Afrika
- Comoros, Mauritius, le Seychelles – dihlakahlaka tše nnyane dinageng tša Indian Ocean
- Réunion le Mayotte


text:
Lebelela, Theetša O Phele Puku 4
रुपरेखा: Ruth, Samuel, David, Elijah. 24 sections. It has a picture book to go along with the recording.
भाषा परिवार: 421
भाषा: Northern Sotho
विषय: Multiple themes
दर्शक: General
तरीका: Monolog
ढंग: Bible Stories & Teac
दर्शकों का स्तर: General
लक्ष्य: Teaching
बाइबिल का प्रमाण: Extensive
स्थिति: Publishable
भाषा का पाठ
Matseno
Madume (Dumelang bagwera) Modimo o rata ebile o hlokomela bohle. Fela kudu bao ba mo obomelago goba go modirela. Theeletša tše di diregilego nywaga ye mentši ya gofeta bjale ka ge go ngwadilwe lentsung la modimo. Bebele, le lebelele diswatsho tše dilego ka pukung ye. Ge le ekwa modumo wo(sikinale) le lebelela seswantsho se latelago.
Seswantšho 1: MOLOKO WO O TSHABAGO TLALA
Ruthe 1:1-5
Modimo o bopile batho, Fela bohle ba mofurela. Modimo o kgethile batho ba Israeli gore ba mo tsebe bamo khumamele. Fela le setshaba sa Israele se be se fela se HILANOGELA Modimo. Ba direla medimo ye šele le ya maaka, bjale ka ditshaba tše di bego di le kgauswi le bona. Modimo a ba tlišetša dintwa le ditlala, leka go ba bušetša go yena. Ke nako ya komelelo, lapa le lengwe la phetha go ya Moaba go hwetša dijo. Mengwaga ye lesome ba dula nageng e šele. Tatabona ahwa. Barwa ba gagwe ba ba bedi banyala basadi ba Moaba. Fela le bona barwa bao bahwa. Mabona a šala le dingwetši tša gagwe tse pedi nageng yona yeo ešele.
Seswantšho 2: NAOMI LE RUTHE BA BOELA ISRAELE
Ruthe 1:6-22
Mosadiwa lapa leo o be a bitswa Naomi. Betši tša gagwe tša Moaba ebe ele Ruthe le Orpah. Naomi a phetha go boela Israele. Ruthe le Oprah ba tšea leeto la goya Israele. Naomi are go bona "KE KA BAKA LAENG LE SEPELA LENNA ? A KE SATLOBA LE BARWA BA BANGWE BAO E TLO BAGO BANNA BA LENA ? BOELANG GAE BARWEDI BAKA. KE GOTSE GO KA BA LE MONNA YO MONGWE." Modimo ok gahlonong le nna. Orpah a tlo go Naomi are "se dire gore ke go tlogele. Mo o yago ke tlaya, le mo o dulago ke tla dula. Batho bageno etla ba bagešo, modimo wagago ke wa ka." Ka goo Ruthe aya le Naomi Betlehema nageng ya Israele.
Seswantšho 3: RUTHE TSHEMONG YA PUNO
Ruthe 2:1-23
Ka morago ga ge ba boetse Betlehema, Ruthe are go Naomi. "ERE KE YE MAŠEMONG GO YO TOPELA KORONG YE EŠALELAGO GO BAO KE BA KGAHLAGO" (Naomi le Ruthe ba be ba diliiala go šsiiša) A ya tshemong yeo bašomi babego ba buna korong. Mong tshemo yeo ebe ele monna yo a bitswago Boase A botšiša ba šomi ka mosadi wa mofaladi tshemong ya gagwe. Yo Mongwe wa bona are "KE MOTHO WA MOABA, YO A BOILEGO LE NAOMI GO TSWA MOABA." Boase a kwa ka moa a loketšego mmatswale a gagwe. A bona gore ebe ele mošomi yo mabotse. Are go Ruthe, "DULA MO LE BAŠOMEDI BAKA BABASADI, O LEBE LELE MOBANNA BA BUNAGO GONA, OŠALE BANENYANA MORAGO." A botša banna bao ba mašomela gore base mo gobatše, Fela bamošiele korong gore a e kgoboketše. Mantsibuang a o, Ruthe a botša Naomi ka boloki bja Boase. Naomi are "A MODIMO A MOSHEGO FATTSE. KE YO MONWE WA MALOKO ARENA A KGAUSWI."
Seswantšho 4: RUTHE LE BOASE BOŠILELONG
Ruthe 3:1-18
Ge monna a ehwa Israele, yo mongwe wa moloko wa gabo obe a dumeletswe go nyala mosadi wa gagwe (Mohlologadi) Tšatši le lengwe Naomi are go Ruthe "NA KE LEKE GO GO HWELETŠA LAPA, MOO OTLA HLOKOMELWA?" Boase ke Moloko wa rena, Mantšibuang a o tlaba a šila korong. Ka fao Hlapa, o apare dikobo tša gago tše di botse. Oye moo a šilelago gona. O lemoge mo a robulago ge a robetše, Opapafiame maotong a gagwe. Ruthe a dira ka makgwa wo a boditswego ke Naomi. Ge Boase a tsoga a hwetša Ruthe moatong a gagwe, a tseba gore o nyaka gore a monyale. Ka Fao are go yena "...se tšhoge, ke tla godirele tše o di kgopelago ka moka. Batho ka moka ba motse wa geso ba tseba ge ole mosadi wa moloki (mosadi yomobotse).
Seswantšho 5: BOASE LE BA BAGOLO BA BETLEHMA
Ruthe 4:1-22
Boase a bitša bagolo (baetapele) ba lesome monyakong wa Betlehema. Yo mongwe wa moloko o be a swanetse go nyala Ruthe pele, Fela ba dumela gore a nyalwe ke Boase. (begoa nyala Ruthe,) Go tiiša se, motho yeo a swanelse e fa Boase seeta sa gagwe. Se, e beele tiwaelo ya Israele. Ka 900 Boaza nyala Ruthe. Ba ba na le morwa, a bitswa Obed. Ke moka basadi bare go Naomi. "Reta morena (modimo) yo asa go lesago osena setiogoro yo a tlilego go go hlokomela. Eka aka tsebega Israeleng yohle, a mpšhafatša bophelo bja gago, a go hlokomela botsofeng bja gago. KA GE NGWETSI YA GAGO YE E RATSAGO GO FETA BARWA BA SUPAGO BA O BA BELEGILEGE." Bagwera, Ruthe ohweditše lethabo ge direla modimo le batho ba gabo. Obed ya ba Rakgolo a Dlafida, kgoši ye kgolo ya Israele, Gotswa molokong wa gagwe, gwa tšwa kgoši ya dikgoši. Re tla ithuta ka yena seswantshong se selatelago.
Seswantšho 6: MARIA LE MORONWA WA MODIMO
Luka 1:26-38, 2:1-7
Meloko ya ba ye mentshi ka morago ga Ruthe, Modimo a kgetha mosadi yomongwe go mo direla. Leina leigagwe ke Maria, ke moloko wa Ruthe. Maria ebe ele lekgarebe, O be a tshephisane go nyalana le monna yo a bego a bitswa Josefa. Pele ba ka nyalana, morongwa wa morena atla go Maria. Arego yena "SE BOIFE MARIA, O MOGAOGELWA GO MODIMO. O tla belega morwa, wa mmitšwa Jesu E tla ba morwa wa yo godimodimo, Mmušo wa gagwe o kasefele, logodimong le lefaseng, Maria are go morongwa" KE MOHLANKEDI WA MORENA, A GO BE BJALE KAGE O BOLETSE." Moya wo mokgethuwa wa modimo wa fologela go Maria, mme, abelega morwa, a mmitša (a morea) kala Jesu. Maria ya ba mmago Jesu Morwa wa Modimo. ka baka la ge Maria o be a kwa Modimo, o belegile Mophološi. Ge re o bamela modimo, o tla dira dilo tše kgolo tše maatla ka rena.
Seswantšho 7: HANNA ORA PELA MODIMO
1 Samuel 1:1-20
Ka morago Ruthe ale, nageng ya Israele, gwa be le Mosadi yo a begoa bitšwa Hanna. Le yena obe a direla modimo, a rata go mo obamela. Monna wa gagwe obe o morata. Fela Hanna obe a sathaba, ka baka, lago hloka thati (gohloke bana). Ngwaga ka ngwoga ba be ba eya ngwakong wa modimo (felomoo babego ba khunamela modimo) kua Shiloa. Ba tliša dineelo le dihlabelo go modimo.Hanna a ya ka ntlong ya Modimo are, "O Modimo, ge o ka nkgopola wa mpha morwa, ke tla go fa yena bophelo bja gagwe ka moka." Molomo wa gagwe o be o bina-bina ge abolela leModimo, fela go sa kwagale mantsu. Eli, moprista yo mogolo, a mmona, a gopola gore o tagilwe. Fela Modimo a ka thapela ya Hanna, ka morago a mofa morwa.Ammitša Samuele. Bagwera, Modimo e Tate wa rena wa magodimong, Ge re mo rata, Re ka mokgopela go re nea tsaohle tše re di nyakago. Modimo o tseba tše bana bagagwe badinyakago, ebile o kgona go bafa dineo tše botse, ge ba kgopela, ka leina la Jesu.
Seswantšho 8: NGWANA SAMUELE NTLONG YA MODIMO
1 Samuele 1:24-28, 2:12-21, 3:1-21
Ge Samuele e sale mošemane yo monyane, Hanna a mo fa Modimo. A motsea, a mo iša go Eli tempeleng ya Shiloa. Eli a ruta Samuele go direla Modimo. Eli obe ana le barwa ba ba bedi. Ebe ele baprista, fela ele banna bakgopo. Ka fao Modimo a emiša go bolela lesetshaba ka baprista ba. Tšatši lelengwe Samuele obe arobetše ntlong ya Modimo.Ka pela Modimo a bitša leina la gagwe. Samuele a kitimela go Eli are, "Kenne e, ompiditše." Eli are, "Ga ke a go bitša, boela a robale." Se sa diragala ga raro. Eli a lemoga gore ke Modimo (Morena) a bitša Samuele. A botša Samuele gore a arabe Modimo are, "Bolela Morena, Mohlanka wa gago o theeditše." Modimo a bolela le Samuele gantši, gape a ba moprista yo mogolo, Moporofeta le Moeta pele wa Israele. Modimo o sa bitša batho gore ba direle bjale ka ge a biditše Samuele. Are theletšeng Modimo, re be re oba mele lentša lagagwe.
Seswantšho 9: SAMUELE O RAPELELA ISRAELE
1 Samuele 1:2-14; Exodus 20:2-5
Modimo a otla barwa ba ba be, ba Eli. Baile ba bolawa ntweng Ba Israele ba fenywa ke ka Filista. Nywaga ya go feta 20 BaFilista ba buša Israele. Samuele are go batho, "Ge le ka boela go morena, ka dipelo tša lena ka moka la, tlogela medimo ya diswantsho, la boela go Morena (Modimo) wa lena le direle yena a nnoši, Gomme o tla le thusa (lokolla) letsogong la ba Filista."
BaIsraele ba theeletša Samuele, bakgobokana felo go tee.Samuele a hlabela Modimo Sedimo, a rapelela Israele. Ba Filista ba kgobokana go hlasela ba Israele.Modimo a ba romela le dimo le maatla. Ba Filista ba tsenwake letshogo, baIsraele ba kgona go bafenya bohle.
Modimo alaetša ditshaba tšohle "kenna morena Modimo wa lena, lesebe lemedimo yemengwe pele ga ka, leseke la ekhunamela."
Seswantšho 10: SAMUELE O TLHOTŠA SAULO KA OLIE
1 Samuele 8:1 - 10:1
Modimo ele kgoši ya(kgontle) go ba Israele. Samuele, hlahlongya Modimo, a eta batho pele.Ka baka la ge ditshaba tše dingwe dina le dikgoši tša tšona bina ba Israele le bona ba nyaka motho, go ba kgoši ya bona. Samuele gaaka a tho Kela se. Fela Modimo are goyena, "Theeletša se batho ba go botšago ga se wena yo ba mo nyatšago bjalo kgoši, emva bonyatša nna." Go be go na le lesogana le o bitswang Saulo. Ebe ele yo motelele, a lebelelega.
Tšatši lelengwe Saulo aya go etela Samuele.Ge Samuele a mmona a etla Modimo are, "Ke yena monna yo. o tla buša batho baka." Samuele a tšea Sebjana sa olie, a tlhotša olie yeo hlogong ya Saulo. Se ebe ele seka sa gore okgethilwe bjalo ka kgoši. Nywaga ga e masome a mane Saulo a buša bjalo ka kgoši ya Israele.
Seswantšho 11: SAULO A GAGOLA KOBO YA SAMUELE
1 Samuele 15:1-29
Ba Amaleke abe ele batho bababe kudu, bao ba kgobošitšego Israele.Ka fao Samuele are go kgoši Saulo, "Theeletša Molaetša wa go tswa go Modimo. Hlasela Ba Amaleke, oba bolaye bohle le tšohle tše elego tša bona. O se šie selo. Modimo a thuša Saulo le Bahlabani ba gagwe go fenya BaAmaleke. Fela base o bamele Modimo, "Ba boloka tse di botse tša BaAmaleke go direla Modimo sehlabelo, base bolaye kgoši ya Ba -Amaleke. Samuele are go Saulo, "Ka ge o nyaditše lentšu la Morena (Modimo), o go tlošitše go ba kgoši." Samuele a retologa gore a sepele, Saulo a mo swara ka kobo." Ya gagoga ka letsogong la gagwe. Ka fao Samuele are Modimo o gagotše mmusa wa Israele go tswa gowena o o file monna yo mokaone go phala wena." Bagwera, Saulo obe a hlabela Modimo didimo fela asa mo obamele. Samuele a obamela Modimo le go modirela bophelo bja gagwe ka moka. Modimo ore go kaone go mo obamela go phala go mo hlabela didimo. Modimo aba a bolela gore otla hlompha motho mang le mang yo a mo hlomphago.
Seswantšho 12: JESU NTLONG YA MODIMO
Luka 2:41-50, 1:35
Mengwaga ye mentshi ka morago ga Samuele gwa belegwa ngwana a bitswa ka la Jesu. Maria ebe ele mmagwe, fela Modimo ele tatagwe. Ge Jesu a ena lengwaga ye 12. Maria le Josefa baya Jerusalema le Jesu a ya le bona. Ge ba boela gae, Jesu a šala morago, ba monyaka Ka morago ga matšatši a mararo. Ba hwetša Jesu ntlong ya Modimo, re Tempele. Obe a bolela be ba ruti ba ba Jud ka ditaba tša Modimo. Maria are go yena, "Ngwanaka, na ore dirong? Re go nyakile ka bohloko." Fela Jesu are go bona "A ge le tsebe gore ke swanetse go ba ntlong ya tate. Ge Jesu ele mošimane bjaloka Samuele, o be tseba gore o tlile go khunamela Modimo. Go botse go thoma go khunamela Modimo osale yo moswa. Jesu o tlile go eta batho ka moka pele go boela go Modimo. Ka gobane Modimo ke kgosi ya kgonthe, ebile ke moetapela wa yo mongwe le yo mongwe.
Matseno
Ba bangwe ba batho bao ba phetsego nako ye telele ebe ele ba diredi ba Modimo. Teipi Lepoutalele go botša ka moo (sephiri) Modimo a ba dire tego baeta pele ba ba golo ba batho. Lebelela se swantsho se selatelago gee ekwa modumo wo sikinale.
Seswantšho 13: DAFIDA, MODIŠI YO BOGALE
1 Samuele 16:1-13, 17:34-35
Saulo ebe ele kgoši ya mathomoya Israele, fela tšwela pela go ngatša Modimo. Modimo amo Jurella, a se sa mo thuša. Gobe go ena le mošemane yo mongwe, a bitswa Dafida. Obe diša dinku tša tatagwe.
Obe a tshepa Modimo yo a phelago, a sa boife. Tšatši lelengwe tau ya tšea yengwe ya dinku. Dafida abolaya tau, a pholosa nku.A dira mmino wo mobotse, a opelela Modimo direto. Dikoša tše, di bitšwa di pesalome. Ele di hwetšwa ka gare ga lentsu la Modimo, Bebele.
Dafida aba mohuta wa monna wo Modimo ratang batho ka moka, ba eba wona. Saulo ebe esale kgoši ya Israele, fela Modimo obe a kgethile Dafida go ba kgoši legatong la Saulo.
Seswantšho 14: DAFIDA LE LEKGEMA
1 Samuele 17:1-54, 2:30
Go be go ena le ntwa magareng ga Bafilista le Ba Israele. Ba Filista ba be ba ena le lekgema le bitswa Goliata. A goelela Ba Israele are, "Kgethang Monna...ge aka kgona go mpolaya, retla ba bahlanka la lena (Makgoba) fela ge nka mmolaya, lena letla ba balata barena.. Banna Ba Israele ba be ba tshaba Goliata.
Go be go sena yo a nyakago go lwa leyena. Dafida yo monyane are, "Ke mang mofilista yo (wa go se tsebe Modimo) ga (a Swanela) go tshošetša Madira a Modimo yo godimo, yo a phelago?" Dafida obe asa mo tšhabe, O be atseba gore Modimo a ka mothuša go bolaya lekgema ka gore ebe ele ntwa ya Modimo.
Dafida a tšea seraga mabje sagagwe a beretša lefšika hlogong ya Goliata. Goliata a wela fase, Dafida a kitimela go yena. A tšea tšhoša ya Goliata, a mo ripa hlogo. Ka fao madira a Israele a kgona go fenya Ba Filista. Modimo o boletše lentšung la gagwe gore otla hlompha bao ba mo hlomphago.
Seswantšho 15: SAULO OLEKA GO BOLAYA DAFIDA
1 Samuele 18:1 - 19:10
Mathomong Saulo oile a thabela Dafida ka ge a phološitše Israele. A ba lešole lelegolo le moeta pele go Israele re BaIsraele lebona babe ba thabela go mo šala morago. Saulo a thoma go monafala le go tshoga Dafida, Tšatši lelengwe Dafida obe a direla Saulo mmino seletsong sa gagwe. Saulo a rata go bolaya Dafida kage moya wo mobe o be o le go yena. Sauloa topa lerumo lagagwe a le foša go Dafida, fela a palelwa, a hlaba leboto. Ka morago gage Saulo a lekile go bolaya Dafida makga a mantshi, fela Modimo a sireletša Dafida ka goromela Morwa wa Saulo Jonathane le ba Israele ba ntshi go thuša Dafida kgahlanong le manaba a gagwe. Fela Dafida obe a swanetse go tšhabela nageng ya kgole, go phologa diatleng tša Saulo.
Seswantšho 16: DAFIDA O BOLOKA BOPHELO BJA SAULO
1 Samuele 26:1-25; Baroma 12:19
Saulo le madira a gagwe baya go golega Dafida leganateng. Bošego bjo bongwe ge Saulo le banna bagagwe ba robetse. Dafida le Mogwera wagagwe Abishai ba khukhunala kampeng ya Saulo. Abishai obe anyaka go bolaya kgoši ye erobetšego, fe a Dafida a moganetša. Dafida are, "Modimo otla otla bohle bao ba gobatšago kgoši ya gagwe ye a e kgethilego." Dafida a tšea lerumo le Moeta wa meetse wo obego o te ka dihlogong tša Saulo. Ge ba tswele kampeng, Dafida a goelela go tsoše banna bao. Dafida are go Honer yo a bego a swanetse go šireletša kgoši "A o šireletša mong wa gago." Lebelela kgauswi le wena "lerumo le moeta wa kgoši wa meetse tšeo dibego dile dihlogong ba gagwe di kae?" Ka morago, Dafida arego saulo "ka ge ke hlomphile bophelo bja gago lehono, e ka Modimo aka boloka bjaka a ntshireletša mathateng ka moka." Dafida a tšea ya gagwe tsela, Saulo a boela gae. Bagwera, re se itefetšeng go bao bare senyetšago ka gobane Modimo ka boyena o tla otla bao ba swanetšego.
Seswantšho 17: DAFIDA OBEWA KGOSHI
1 Samuele 31:1-6; 2 Samuele 5:1 - 7:16
BaFilista ba tla go lwa le Israele gape. Kgoši Saulo, Jonathane Morwa gwe e bana babo ba bolawa ntweng. Setshona ba ba bea Dafida kgoshi ya Israele. A aga motse wa gagwe Jerusalema. Modimo a re go yena, "ke o tsere o sa diša dinku, ka o dira kgoshi go batho ba ka Israele. Ke tla go godiša, ka go dira monna yo mogolo lefaseng." Modimo a dira Dafida yo mogolo, a mo fa, maatla a go fenya manaba a Israele.
Seswantšho 18: DAFIDA LE “BATHSHEBA"
2 Samuele 11:1 - 12; Exodus 20:14
Tšatši le lengwe Dafida obe a sepela godimo ga ntlo ya gagwe ya bogoshi. A bona mosadi yo mo botse, a mapa. Dafida a mo rota, leina la gagwe ebe ele Batsheba. Ebe ele mosadi wa Uria yoo ebego ele yo mongwe wa madira a Dafida. Uria obe asa ile go lwa le manuba a Israele. Dafida a romela Molaetša go moeta pele (molaodi) wa madira. A botsa molaodi gore a dire bonnete bjo gore Uria, a bolawe ntweng. Ke moka Dafida a tšea "Bathsheba" ya ba mosadi wa gagwe. Fela seo Dafida ase dirilego sa se kgahle, Modimo. Ngwana wa Mathomo wa Dafida le Bathsheba hlokafala, Dafida a swanela ke go kgopela Modimo gore a molebalele gosebese go šiiša seo a se dirilego. Lentsu la Modimo lere "O seke wa otswa."
Seswantšho 19: NTLO YA MODIMO
1 Bakoronika 22:1-19
Dafida a senyetša Modimo, fela a mo, a rote le go Modirila.. O bea nyaka go aga ntlo ye kgolo (ye ebitswago tempele), mo batho ba ka kgonago go khunamela Modimo. Fela Modimo are, "O ka se agele leina laka ntlo ka baka la gore okolaile batho ba ba ntshi." O tla ba le morwa, yo e tlaba monna wa khatso le go iketla. Leina la gagwe etla ba Salomo. Etla ba yena a nka agelago leina laka ntlo. Ke tla mo theela mmušo wa Israele ka gosafelago." Dafida a lokiša Dilo tše dintshi tša ntlo ya modimopele gage a e hwa, fela ya a gwa ke Salomo Ntlo yeo ya Modimo ebe ele botse gagolo. E tšere menwaga ye supa go eaga. Batho ba Israele ba khunamela ModimoNtlong ya gagwe Jerusalema, mengwaga ye makgolo-kgolo, ba se lebale gore Dafida ebe ele kgoshi ye kgolo kudu.
Seswantšho 20: JESU O TSENA JERUSALEMA
Mattew 21:1-11
Ka morago ga mengaga yekabago 1000 ka morago ga nako ya Dafida, Jesu a tswalwa. Jesu ke wa lo loko la Dafida. Mmagwe ebe ele kgarebe Maria, Tategwe ke Modimo Ramaatla ohle. Jesu ebe ele Mohlanka yo mogolo wa Modimo. O rutile batho nnete ka ga Modimo. A dira mehlolo ka maatla a Modimo. Saulo, Dafida le batho ka moka ba lefaase ba diretše Modimo dibe. Fela Jesu ga aka a senya. T šatši lelengwe a ya Jerusalema ka tonki. Batho ba ya go mo gahlanetsa ba goelela, "Hosanna go morwa wa Dafida!" Hosanna kegore "pholosa".Ba goelela gape bare "Yo mogolo yo a hlomphegang ke yo a tlago ka leina la Modimo." Ka gobane batho ba bone gore Jesu, o feta Dafida ka bogolo. Ke kgoshi ya Magosi.
Seswantšho 21: MANONG (DINONYANA) DI FEPA ELIYA
1 Dikgoshi 17:1-6
Ka morago ga Dafida le Salomo, dikgoshi tše dingwe tša buša Israele. Yo mongwe ebe ele Ahaba, O be a ena le mosadi yo mobe, a bitswa Jesebele. Obolaile ba latedi ba Modimo, a a gapeletsa batho go khunamela medingwana ya Baali (medimo ya maaka). Eliya ebe ele Moporofeta (Moruti) yo mogolo wa Modimo. A ya go Ahaba are, "Ka ge Morena, Modimo wa Israele aphela, yo ke mo khunamelago, go ka se be le pula goba phoka mengwaga ye mmalwa ye etlago, ka ntle le lentsu laka." Modimo a romela komelelo ye kgolo nageng ya Israele. Modimo a tswela pele go šireletše Mohlanka wa gagwe Eliya. A romela Eliya nageng ya Cherith, Mo aka kgonago go nwa go tswa mothopong. Mesong ye mengwe leye mengwe, manong (dinonyana) tša tlisa senkwa le nama gore Eliya, a je. Modimo ohlokomela bahlanka ba gagwe, ka fao are mo hlankeleng re motshepe gore a re thuše.
Seswantšho 22: ELIYA LE MOLLO WA MODIMO
1 Dikgoshi 18:16-46
Ka ngwaga wa boraro wa komelelo. Eliya a botša Ahaba gore abitše batho ka moka ba Israele le baporofeta ba maaka bago hlankela Modimo wa maaka Baali, batle thabeng ya "Carmel". Are go bona "Ge morena ele Modimo, Molateleng. Fela ge eba Baali ke Modimo, molateleng" gwa se arabe motho. Eliya are go yo mongwe le yo monye "Re tlišetšeng pholotše pedi." Baporofeta ba Baali bakgethe etee go dira sehlabelo, fela ba se goteletse Mollo. Ke tla Lokiša yenngwe ka se e goteletse mollo. Lena letla bitša Leina la Modimo wa lena, lenna ka bitša la morena! Eliya obe a bolela ka Modimo yo a boletšego lebatho ebile a bolokago lentsu lagagwe. Eliya are "Modimo yo a fetolago ka mollo-keyena Modimo." Batho ba dumelana le Eliya, letšatši ka moka baprista ba Baal ba bitša Modimo wa bona. Ba bina badikuloga sehlabela sa bona itshega ka mefaka. Fela gwa hlokega Mollo. Ge le diketše, Eliya a lokiša sehlabelo sa gagwe. A kgopela batho gore ba tshele meetse a mantšhi Sehlabeng ledikgonyeng tša gagwe. Arapela Modimo, ka pelanyana mollo wa tswa legodimong wa wela Sehlabeng sa Eliya. Wa tsuma, sehlabelo ga mmogo le meetse. Batho ka moka ba goa "Morena - ke yena Modimo."
Seswantšho 23: ELIYA OYA LEGODIMONG
1 Dikgoshi 19:1-21; 2 Dikgoshi 2:1-14
Eliya a bolaya baprista ba Baali ka ge ele bababe kudu. Mosadi wa Ahaba, Jesebele a tšhošetša go bolaya Eliya. Abe a tšhogile, ka fao a tshabela nageng ya kgole leganateng, Modimo a hlakana le Eliya moo.
Ka morago ga gobelela le Modimo, Eliya a se sa boifa. A tswela pele go ruta batho go hlankela, "Modimo wa nnete." Ka taelo ya Modimo, Elisa ya ba Mothuši wa Eliya. Tšatši lelengwe ba sepela mmogo - koloi ya mollo ya tla gare ga bona. Modimo a tšea Eliya ka sesasedi, a ya legodimong. Elisa ase sa mmona.
Seswantšho 24: ELIYA LEMOSHE BANA LE JESU
Luka 9:28-36
Mengwaga ye 700 ka morago ga Eliya, Ge Jesu aphela lefaseng, Jesu a tšea barutiwa ba gagwe ba bararo (balatedi ba) a ba iša thabeng go yo rapela. Ge Jesu arapela, Moshe le Eliya ba rotoga. Barutiwa babararo ba ba bona (Jesu, Moshe le Eliya) ba kganya ka letago (seetša) (sa) la Modimo. Modimo ka boyena a bolela go tswa legodimong, are "Yo ke morwa wa ka yo ke mokgethilego - motheetšeng." Bagwera, Modimo le banna bao ba bagolo ba Israele bare šupa Jesu. Jesu o tlile lefaseng leno a hwa bjaloka sehlabelo sa dibe tša rena le dibetša batho kamoka ba mehla ka moka, ka baka lagore Modimo o nyaka go phološa batho ka moka ka morwa wa gagwe Jesu. Jesu ke mopholoshi wa rena - yo modimo a motsošitšeng bahung. Fela Modimo o fa bophelo bja bosafelego, go bao ba amogelong lentšu la gagwe, bamotshepa, bamolatela.


text:
QUICUNQUE VULT
BOIPOLELO BJA TUMELO YA BOKRISTE BJO BO BITŠWAGO KA TLWAELO TUMELO YA ATHANASE MKG.
Kopelo ye e latelago e tla bolelwa, mo bakeng sa Tumelo ya Baapostola goba bjalo ka Koša, mo Thapelong ya Bosasa goba ya Mantšiboa ka Sontaga sa Triniti. E tla bolelwa gape mo Thapelong ya Bosasa, bakeng sa Tumelo ya Baapostola, mo Meketeng ye (ga e se feela e tla wela mo Sontageng); Andrease Mokgethwa, Thomase Mokgethwa, Tshokologo ya Paulose Mokgethwa, Matthiase Mokgethwa, Tsebišo, Mareka Mokgethwa, Johane Mokgethwa Mokolobetši, Jakobo Mokgethwa, Bartholomew Mokgethwa, Mateo Mokgethwa, Simone Mokgethwa le Juda Mokgethwa.
1 MANG le mang yo a ratang go phološwa : godimo ga tšohle go a swanela gore a boloke Tumelo ya makgonthe.
2 Ga Tumelo ye e mongwe le e mongwe a sa e boloke ka botlalo le ka tshekego : ka ntle le pelaelo o tla hwa ka go sa felego.
3 Mme Tumelo ya makgonthe ke ye : gore re obamele Modimo o tee mo go Triniti, le Triniti mo Boteeng;
4 E seng go hlakanya Dipersona : goba go arola bogona.
5 Gobane go na le Persona e tee ya Tate, e ngwe ya Morwa : mme e ngwe ya Moya o Mokgethwa.
6 Eupša Bomodimo bja Tate, bja Morwa, le bja Moya o Mokgethwa, ka moka ke botee : letago le a lekana, le bogoši bo lekana ka bogonakamehla.
7 Seo Tate e lego sona, le Morwa ke sona : mme le Moya o Mokgethwa ke sona.
8 Tate ga a bopša, Morwa ga a bopša : le Moya o Mokgethwa ga a bopša.
9 Tate a sa kwagalang, Morwa a sa kwagalang : le Moya o Mokgethwa a sa kwagalang.
10 Tate o bogonakamehla, Morwa o bogonakamehla : le Moya o Mokgethwa o bogonakamehla.
11 Fela ga se bogonakamehla ba bararo : eupša ke bogonakamehla o tee.
12 Bjalo ka ge go se bo sa kwagalang ba bararo, goba bo ga ba bopša ba bararo : eupša ga a bopša o tee, le a sa kwagalang o tee.
13 Ka mokgwa o bjalo Tate ke yo matla ka moka, Morwa ke yo matla ka moka : le Moya o Mokgethwa ke yo matla ka moka.
14 Le ge go le bjalo ga go bo yo matla ka moka ba bararo : eupša ke yo matla ka moka o tee.
15 Ka fao Tate ke Modimo, Morwa ke Modimo : le Moya o Mokgethwa ke Modimo.
16 Fela ga se Medimo e meraro : eupša Modimo o tee.
17 Ka fao Tate ke Morena, Morwa ke Morena : mme le Moya o Mokgethwa ke Morena.
18 Fela ga se Marena a mararo; eupša ke Morena o tee.
19 Gobane bjale ka ge re gapeletšwa ke therešo ya Bokriste : go bolela Persona e ngwe le e ngwe ka noši go ba Modimo le Morena;
20 Ka fao re thibelwa ke Tumelo ya makgonthe : go re, Go Medimo e meraro, goba Marena a mararo.
21 Tate ga a dirwa ke motho : ga a bopša, e bile ga a tswalwa.
22 Morwa ke wa Tate a nnoši : ga a dirwa, goba go bopša, o tswetšwe.
23 Moya o Mokgethwa ke wa Tate le wa Morwa : ga a bopša, ga a dirwa, ga a tswalwa, eupša o a tšwa.
24 Ka mokgwa o bjalo Tate o tee, e seng Botate ba bararo; Morwa o tee, e seng Barwa ba bararo : Moya o Mokgethwa o tee, e seng Meoya e Mekgethwa e meraro.
25 Mo go Triniti ye ga go e a lego pele, goba morago ga e mongwe : ga go e mogolo, goba e monyenyane go e mongwe.
26 Eupša Dipersona tše tharo ka moka di bogonakamehla gammogo : mme di a lekana gohle.
27 Gore dilong ka moka, bjalo ka ge go boletšwe pele : Botee go Triniti, le Triniti go Botee bo swanetše go obamelwa.
28 Ka fao e a ratago go phološwa : a a gopole bjalo ka ga Triniti.
29 Go iša pele, go a swanela go phološo e e sa felego : gore yena a dumele ka tshwanelo le Tiregonama ya Morena wa rena Jesu Kriste.
30 Gobane tumelo ya therešo ke gore re dumele, re ipolele : gore Morena wa rena Jesu Kriste, Morwa wa Modimo, ke Modimo le motho.
31 Modimo, wa bogona bja Tate, yo a tswetšwego pele ga mafase : le motho, wa bogona bja Mmagwe, o tswetšwe lefaseng;
32 Modimo yo a phethegilego, le motho yo a phethegilego : wa moya wa kelello le nama ya motho;
33 Yo a lekanago le Tate ka Bomodimo bja gagwe : yo monyenyane go Tate ka tlholego ya motho.
34 Yo le ge e le Modimo le motho : fela ga se ba babedi eupša Kriste o tee.
35 O tee; e seng ka go fetolela Bomodimo mo nameng : eupša ka go tšeela botlholegomotho go Modimo.
36 O tee gammogo; e seng ka tlhakanyo ya bogona : eupša ka botee bja persona.
37 Bjalo ka ge moya wa kelello le nama e le motho o tee : ka fao Modimo le motho ke Kriste o tee;
38 Yo a tlaišeditšwego phološo ya rena : a fologetšego bodulabahu, a tsogilego bahung ka tšatši la boraro.
39 A rotogela legodimong, gomme o dutše ka letsogong le letona la Tate, Modimo yo matla ka moka : mo a tlogo boa gona go ahlola ba ba phelago le ba ba hwilego.
40 Yo ka go tla ga gagwe batho ka moka ba tlogo tsoga ka mebele ya bona : mme ba tla hlaloša mediro ya bona,
41 Gomme bao ba dirilego go loka ba tla ya bophelong bjo bo sa felego : mme bao ba dirilego bobe ba tla ya mollong o sa felego.
42 Ye ke Tumelo ya makgonthe : yeo ge motho a sa o dumele ka potego, a ka se phološwe.
A go tumišwe Tate, le Morwa : le Moya o Mokgethwa;
Bjalo ka ge go be go le mathomong, le bjale, le ka mehla : le ka go sa felego. Amen.


text:
Borwa ba Afrika
Borwa bja Afrika ke selete sa Afrika seo se lego ka Borwa bja naga. Thutafase le dipolotiki tša dinaga di a fapana go ya ka dinaga tšeo di lego seleteng se.
Tlhalošišo ya Serepa[lokiša | edit source]
Go ya ka [[Dilete tša UN], dinaga tše tlhano tšeo di welago seleteng sa Borwa bja Afrika ke:
Ditlhalošo tše dingwe di re dinaga tše di latelago di wela seleteng se:
- Angola – e wela gape seleteng sa bogare bja Afrika
- Mozambique le Madagascar – e wela gape seleteng sa Afrika Bohlabela
- Malawi, Zambia le Zimbabwe – e wela gape seleteng sa Afrika Bohlabela
- Comoros, Mauritius, Seychelles, Moyotte le Réunion – dihlakahlaka tšeo di lego go Lewatle la Intia
Go ya ka SADC (Appropos), Democratic Republic of the Congo (e wela seleteng sa bogare bja Afrika) le Tanzania e wela seleteng sa Afrika Bohlabela), di wela seleteng sa Borwa bja Afrika. Apropos, Southern African Development Community (SADC) e hlomilwe ka 1980 go hlohleletša tšhomišano gare ga dinaga (tše lesomehlano) seleteng.


text:
HOCKEYGODS IMAGESUPLOAD
over 8 years ago
Lego, Slap Shot Lego, Lego Hockey, Lego Street Hockey, Lego Puck, Lego Game, Lego Hockey Game, Custom Lego, Lego Hockey Player, Never Lego of the Puck
over 8 years ago
Lego, 2012, Lego Hockey, Lego Game, Lego Hockey Game, Custom Lego, 2012 Hockey, Lego Air Hockey
over 9 years ago
Lego Hockey, Vintage Lego, Lego Puck, Lego Mask, Lego Rink, Lego Game, Lego Hockey Game, Lego Hockey Player, Lego Sports Hockey NHL Championship Ch...
over 9 years ago
Lego, Lego Hockey, Lego Puck, Lego Rink, Lego Stadium, Lego Game, Lego Hockey Game, Lego Brick Arena, Custom Lego, Lego Hockey Player
over 9 years ago
Lego, Lego Hockey, Lego Game, Custom Lego, Lego Zamboni
over 9 years ago
Lego, Zamboni, Ice Cleaner, Lego Hockey, Lego Game, Lego Zamboni
over 9 years ago
Lego, 1995, Lego Hockey, Vintage Lego, Lego Stadium, Lego Game, Lego Hockey Game, Custom Lego
over 9 years ago
Lego, Zamboni, Lego Hockey, Lego Rink, Lego Game, Lego Hockey Game, Custom Lego, Lego Zamboni, 1995, Vintage Lego
over 9 years ago
Lego, Lego Hockey, Puck Passer, Slammer Stadium, Lego Puck, Lego Rink, Lego Game, Lego Hockey Game
over 9 years ago
Lego, Star Wars, Lego Hockey, Lego Game, Lego Hockey Game, lego iPad Hockey, iPad Lego Hockey, Star Wars Lego Hockey, Star Wars Hockey Players
over 9 years ago
Lego, Lego Hockey, Puck Passer, Lego Game, Lego Hockey Game
over 9 years ago
Lego, Lego Hockey, Lego Street Hockey, Lego Game, Lego Hockey Player, Lego Elvis, Elvis on Hockey Skates
over 9 years ago
Lego, 2010, Lego Hockey, Lego Street Hockey, Lego Game, Lego Hockey Player, Hockey Groom
over 9 years ago
Lego, Lego Hockey, Lego Puck, Lego Rink, Lego Stadium, Lego Game, Lego Hockey Game, Brick Arena, Lego Brick Arena
All 14 images


text:
LETANI
Letani e kgethilwe go dirišwa ka Disontaga, Bolaboraro, le Bolabohlano, le Matšatši a Kgopelo, le ka mabaka a mangwe ao a tla laelwago ke Mobišopo; mme e tla bolelwa ka mehla bonnyane Sontaga e tee mo kgweding, le ka Laboraro la Melora le Labohlano le Molemo.
Letani e ka dirišwa ka mekgwa ye e latelago:
1 Bjale ka Tiro ya Borapedi bjo bo tletšego, e kopane le Kgopelo.
- Bjale ka Tiro ya Borapedi bjo bo tletšego go tlogelwa Kgopelo ge e se feela thapelo “Re a go rapela ka boikokobetšo”, le temana ye e eteletšego pele le phetolo, Thapelo ya Chrysostom Mkg. le Grasia.
- Bjale ka Tiro ya Borapedi pele ga Komunione e Kgethwa, ge tšohle di ka tlogelwa morago ga mantšu, “O Kriste, o re kwe”, ka ntle ga thapelo, “Re a go rapela ka boikokobetšo”, le temana ye e eteletšego pele le phetolo.
O MODIMO Tate, wa legodimo:
Re gaugele.
O Modimo Morwa, Molopolodi wa lefase:
Re gaugele.
O Modimo Moya o Mokgethwa, Motshediši:
Re gaugele.
O Triniti e kgethwa, e šego le ya letago, Dipersona tše tharo le Modimo o tee:
Re gaugele.
SE gopole, Morena, melato ya rena, goba melato ya botata wešo; le gona o se tšee tefetšo ya dibe tša rena: re boloke, Morena yo botho, boloka batho ba gago, bao o ba lopolotšego ka madi a bohlokwa a gago.
Re beloke, Morena yo botho.
Mo bobeng ka moka le mo tshwenyegong; mo sebeng, mo melabeng le ditlhaselong tša diabolose; mo bogaleng bja gago le mo tšuong e sa felego;
Morena yo botho, re hunolle.
Mo bofofung bja pelo ka moka; mo boikgantšhong, lefeeleng le boikaketšing; mo moneng, le tlhoyong, le lonyeng, le go hloka lerato gohle;
Morena yo botho, re hunolle.
Mo bootsweng: le mo dibeng tšohle tše di bolayago; le mo boforeng bjohle bja lefase, nama, le diabolose;
Morena yo botho, re hunolle.
Mo tlading le mo diphefong; mo leroborobong, mo kgogoding, le tlaleng; mo tšieng, mogokong, le komellong; mo ntweng le mo polaong, le mo lehung la ka pela;
Morena yo botho, re hunolle.
Mo boradieng ka moka, bohwirihwiring, lo phetogelong; mo thutong ya bofora ka moka, thutong ya karoganyo, le kgelogong; mo bothateng bja pelo, le nyatšong ya lentšu la gago le melao;
Morena yo botho, re hunolle.
Ka sephiri sa Tiregonama ya gago e kgethwa; ka Tswalo ya gago e kgethwa le Polotšo; ka Kolobetšo ya gago, Boikonadijo, le Moleko;
Morena yo botho, re hunolle.
Ka Mahloko a gago le ka Mphufutšo wa madi; ka Sefapano sa gago le Ditlaišego; ka Lehu la gago la bohlokwa le Poloko; ka Tsogo ya gago ya letago le Thotogelo; le ka go tla ga Moya o Mokgethwa;
Morena yo botho, re hunolle.
Mo nakong ka moka ya matshwenyego a rena; mo nakong ka moka ya boiketlo bja rena; mo nakong ya lehu, le mo tšatšing la kahlolo;
Morena yo botho, re hunolle.
RENA badiradibe re a go rapela o re kwe, Morena Modimo; le gore go ke go go kgahle gore o buše o laole Kereke ya gago e kgethwa e ka gohle mo tseleng ya go loka;
Re a go rapela o re kwe, Morena yo botho.
Gore go ke go go kgahle go kgothatša disinoto tša Kereke ya gago (kudukudu . . . bao bjalo ba kopaneng), gore ka keletšo ya bona batho ba tšweletše pele modiro wa phološo ya gago;
Re a go rapela o re kwe, Morena yo botho.
Gore go ke go go kgahle go bonegela Babišopo ka moka, Baperesita, le Batiakone, ka bohlale bja therešo le kwišišo ya Lentšu la gago; gore ka go rera le ka go phela ga bona ba ke ba le tšwetše pele, mme ba le bontšhe ka tshwanelo;
Re a go rapela o re kwe, Morena yo botho.
(Gore go ke go go kgahle go šegofatša bahlanka ba gago bao ka nako ye ba tlilego go amogelwa Peong e Kgethwa ya Batiakone goba Baperesita, le go tšhollela grasia ya gago godimo ga bona; gore ba tle ba diriše ka tshwanelo boemo bja bona go ageng Kereke ya gago, le mo letagong la leina la gago le lekgethwa;
Re a go rapela o re kwe, Morena yo botho.)
Gore go ke go go kgahle go romela badiri mo punong ya gago;
Re a go rapela o re kwe, Morena yo botho.
Gore go ke go go kgahle go šegofatša le go atlegiša bahlanka ba gago ba ba direlago tshokologo ya bahedene le bohle ba ba sa tsebego therešo;
Re a go rapela o re kwe, Morena yo botho.
Gore go ke go go kgahle go laela mohlanka wa gago Moperesitente wa Mmušo, gore a nyake go dira thato ya gago dilong ka moka;
Re a go rapela o re kwe, Morena yo botho.
Gore go ke go go kgahle go nea Ditona tša Mmušo, le bohle ba lego bolaoding lefaseng le, ka grasia, bohlale, le kwišišo;
Re a go rapela o re kwe, Morena yo botho.
Gore go ke go go kgahle go šupetša mme o atlegiše modiro wa Palamente tlhomphong ya leina la gago le tšwelopeleng ya batho ba gago;
Re a go rapela o re kwe, Morena yo botho.
Gore go ke go go kgahle go etella pele Baahlodi le Bomaseterata, o ba nee grasia go diriši toka, le go emela therešo;
Re a go rapela o re kwe, Morena yo botho.
Gore go ke go go kgahle go šegofatša le go boloka batho ba gago ka moka;
Re a go rapela o re kwe, Morena yo botho.
Gore go ke go go kgahle go nea ditšhaba ka moka kopano, khutšo, le kgwerano;
Re a go rapela o re kwe, Morena yo botho.
Gore go ke go go kgahle go re nea pelo ya go go rata le go go boifa, le gore re tle re phele ka melao ya gago ka mafolofolo;
Re a go rapela o re kwe, Morena yo botho.
Gore go ke go go kgahle go nea batho ba gago ka moka kokeletšo ya grasia go kwa Lentšu la gago ka boikokobetšo, le go le amogela ka lerato le le sekilego, le go tliša dienywa tša Moya;
Re a go rapela o re kwe, Morena yo botho.
Gore go ke go go kgahle go tliša mo tseleng ya therešo ka moka bao ba fošitšego, mme ba forilwe;
Re a go rapela o re kwe, Morena yo botho.
Gore go ke go go kgahle go tiiša ba ba emego; le go matlafatša le go thuša ba pelo-di-fokolago; le go tsoša bao ba wago; mme bofelong go gatakela Sathane ka tlase ga dinao tša rena;
Re a go rapela o re kwe, Morena yo botho.
Gore go ke go go kgahle go thuša, le go homotša, ka moka ba ba lego kotsing, bohlokong, le matshwenyegong; go šireletša bohle ba ba etago lefaseng, moyeng goba meetseng; le go bontšha lešoko la gago godimo ga dibofša ka moka le ba kgolegong;
Re a go rapela o re kwe, Morena yo botho.
Gore go ke go go kgahle go tiiša le go šireletša basadi ka moka ba ba lego pelegong, balwetši ka moka, bana ba bannyane; le go lwela le go hlokomela ditšhuana le bahlologadi, le bohle ba ba lahlegilego le ba ba gateletšwego;
Re a go rapela o re kwe, Morena yo botho.
Gore go ke go go kgahle o gaugele batho bohle;
Re a go rapela o re kwe, Morena yo botho.
Gore go ke go go kgahle go swarela manaba a rena, batlaiši, le basebi, le go sokolla dipelo tša bona;
Re a go rapela o re kwe, Morena yo botho.
Gore go ke go go kgahle go sokolla Bajuda ka moka, Bamahomede, le bahedene, le go ba tliša kgweranong ya Kereke ya gago e kgethwa;
Re a go rapela o re kwe, Morena yo botho.
Gore go ke go go kgahle go nea le go bolokela tirišetšong ya rena dienywa tša mobu tša mehutahuta, re tle re ipshine ka tšona ka nako e swanetšego;
Re a go rapela o re kwe, Morena yo botho.
Gore go ke go go kgahle go re nea boitsholo bja therešo; go re swarela dibe tša rena ka moka, go se šetše, le go se tsebe; mme o re nee grasia ya Moya o Mokgethwa wa gago go fetolela bophelo bja rena Lentšung la gago le lekgethwa;
Re a go rapela o re kwe, Morena yo botho.
Morwa Modimo: re a go rapela o re kwe.
Morwa Modimo: re a go rapela o re kwe.
O Kwana ya Modimo: ye tlošago dibe tša lefase;
Re gaugela.
O Kwana ya Modimo: ye tlošago dibe tša lefase;
Re gaugela.
O Kwana ya Modimo: ye tlošago dibe tša lefase;
Re nee khutšo ya gago.
O Kriste, o re kwe.
O Kriste, o re kwe.
Morena, re gaugela.
Kriste, re gaugele.
Morena, re gaugele.
Bjale Modiredi, batho gotee le yena, ba bolela Thapelo ya Morena.
TATA rena wa magodimong, Leina la gago a le kgethwe, Mmušo wa gago a o tle, Thato ya gago a e dirwe lefaseng, Bjalo ka ge e dirwa legodimong. O re fe lehono bogobe bja rena bja ka mehla. O re lebalele melato ya rena, Bjalo ka ge re lebalela ba ba nago le melato go rena. O se re iše molekong; Eupša o re phološe bobeng. Amen.
KGOPELO
Modiredi. O Morena, o se re direle ka mo dibe tša rena di lego ka gona;
Phetolo. Le gona o se re putse ka mo bokgopo bja rena bo lego ka gona.
A re rapeleng.
O MODIMO, Tate yo kgaugelo, yo o sa nyatšego go fegelwa ga pelo ye e itsholago, goba tumo ya bao ba nyamilego : Ka kgaugelo thuša dithapelo tša rena tšeo re ka di dirago pele ga gago matshwenyegong a rena ka moka, mohlang o a re gatelelago; mme ka kgaugelo o re kwe, gore bobe bjo, bjo bolotšana bja diabolose le bja batho bo re lwantšhago bjona, bo fidišwe; mme ka paballo ya botho bja gago bo ke bo phatlalatšwe; gore rena bahlanka ba gago, re se hlokofatšwe ka ditlaišego dife le dife, re ke re nee ditebogo ka mehla mo Kerekeng ya gago e kgethwa; ka Jesu Kriste Morena wa rena. Amen.
Modiredi le Batho. O Morena, tsoga, re thuše, mme o re hunolle ka baka la leina la gago.
Modiredi. O Modimo, re kwele ka ditsebe tša rena, mme botata wešo ba re boditše, mediro e mebotse yeo o e dirilego mehleng ya bona, le nakong ya kgale pele ga bona.
Modiredi le Batho. O Morena, tsoga, re thuše, mme o re hunolle ka baka la tlhompho ya gago.
Modiredi. A go tumišwe Tate, le Morwa : le Moya o Mokgethwa;
Phetolo. Bjalo ka ge go be go le mathomong, le bjale, le ka mehla : le ka go sa felego. Amen.
Modiredi le Batho. O Morena, tsoga, re thuše, mme o re hunolle ka baka la leina la gago.
- T. Manabeng a rena re phemele, Kriste;
- P. Ka kgaugelo leba ditlaišego tša rena.
- T. Ka kwelobohloko leba manyami a dipelo tša rena;
- P. Ka lešoko lebalela dibe tša batho ba gago.
- T. Ka lerato le kgaugelo kwa dithapelo tša rena;
- P. Morwa Modimo o phelago, re gaugele.
- T. Bjale le ka mehla kgahlega go re kwa, Kriste.
- P. Ka kgaugelo re kwe, Kriste; ka kgaugelo re kwe, Morena Kriste.
Modiredi. O Morena, a kgaugelo ya gago e bontšhwe mo go rena;
Phetolo. Bjale ka ge re go botile.
A re rapeleng.
RE a go rapela ka boikokobetšo, Tate, ka kgaugelo o lebe diphokolo tša rena; mme ka letago la leina la gago tloša go rena bobe ka moka bjo bo re swanelago ka kudu; mme o nee, gore mo matshwenyegong a rena ka moka re ke re bee kholofelo ya rena yohle mo kgaugelong ya gago, mme ka mehla re go direle mo bokgethweng le mo tshekegong ya bophelo, go iša tlhomphong ya gago le letagong; ka Monamoledi le Moemedi wa rena a nnoši, Jesu Kriste Morena wa rena. Amen.
Thapelo Ya Chrysostom Mokgethwa
MODIMO yo matla ka moka, yo o re filego grasia bjalo ka nako ye go dira dithapelo tša rena tša kakaretšo go wena ka pelo e tee feela; gomme o itše e tlo re ba babedi le ga e le ba bararo ba phuthegetše leineng la gago, o tlo ba fa melopo ya bona; Morena, phethagatša bjalo go duma le dithapelo tša bahlanka ba gago, ka mo di ka bago le mohola mo go bona ka gona; o re fe tsebo ya therešo ya gago mono lefaseng le, le bophelo bjo bo sa felego mo lefaseng le le tlago. Amen.
Grasia
GRASIA ya Morena wa rena Jesu Kriste, le lerato la Modimo, le kopano ya Moya o Mokgethwa, a di be le rena ka moka ka go sa felego. Amen.


text:
Makgowa
Makgowa, ka sesotho Afrika Borwa, era batho kamoka ba bošwêu. Bošweu ke go hlopha ga batho ka semorafe le sešupo sa mmala wa letlalo, ka kakaretšo se šomišwa go batho ba setlogo sa Yuropa; le ge e le gore tlhalošo e ka fapana go ya ka seemo, setšhaba le ntlha ya pono. Kua United States, lereo le ka dinako tše dingwe le katološitšwe go akaretša batho ba setlogo sa Mexico,[1] Asia Borwa,[2][3] Asia Bodikela, Asia Bohlabela,[4] le Afrika Leboa, batho bao gantši ba tšewago e le " . bao e sego Bašweu" maemong a mangwe kua United States. Kua United States, go ile gwa bolelwa gape gore Bajuda le batho ba setlogo sa Borwa bja Yuropa goba ba Ireland ba kgaphetšwe ka ntle go legoro le, le ge e le gore kgopolo ye e ile ya phenkgišanwa.[5][6] Tshebediso ya "Batho ba Basweu" kapa "Morabe o Mosweu" bakeng sa sehlopha se seholo sa baahi ba Europe haholo-holo kapa ka ho khetheha, e hlalositsoeng ke letlalo la bona le leseli, har'a litšobotsi tse ling tsa 'mele, 'me e fapaneng le "batsho", "bofubelu", "sootho", . "yellow", le batho ba bang ba "mala" kapa "batho ba mmala", ba qalile lekholong la bo17 la lilemo. Go fihla mafelelong a ngwagakgolo wa bo-18, ma-Yuropa gape a ile a hlalosa batho ba Asia Bohlabela e le "Bašweu".[7][8] Polelo ya "bošweu" e ka ba ya ngwalwa ka ditlhaka tše kgolo goba ya se ngwalwa ka ditlhaka tše kgolo. Mokgatlo wa Bosetšhaba wa Babegaditaba ba Bathobaso o ile wa šišinya gore "w" ka mmala o mošweu e ngwalwe ka ditlhaka tše dikgolo ka 2020.[9] AP Stylebook e re "w" ga se ya swanela go ngwalwa ka ditlhaka tše kgolo.[10]
Kgopolo ya morafo o kopanego wa Bašweu ga se ya fihlelela kamogelo ya lefase ka bophara kua Yuropa ge e thoma go dirišwa lekgolong la bo-17 la nywaga, goba nywaga-kgolong ka morago ga moo. Jeremane ya Nazi e be e lebelela batho ba bangwe ba Yuropa ba bjalo ka ma-Slav e le bao ba fapanego ka morafo go bona. Pele ga mengwaga ya sebjalebjale, ga go na batho ba Yuropa bao ba bego ba itebelela bjalo ka "Bašweu", eupša go e na le moo ba be ba hlaloša morafe wa bona, lešika la bona, goba morafe go ya ka setšhaba sa bona. Go feta fao, ga go na tekanyetšo ye e amogetšwego ya go laetša lepheko la thutafase magareng ga batho ba Bašweu le bao e sego Bašweu. Ditsebi tša batho tša sebjalebjale le boramahlale ba bangwe, mola ba lemoga nnete ya go fapana ga thutaphedi magareng ga baagi ba batho ba go fapana, ba tšea kgopolo ya "morafe wa Bašweu" wo o kopanego, wo o hlaolegago bjalo ka wo o agilwego ka leago. Bjalo ka sehlopha seo se nago le mellwane ye mmalwa ye e fapanego ya kgonagalo, ke mohlala wa kgopolo ye e sa kwagalego.
Polelo ya "Morafe wa Bašweu" goba "Batho ba Bašweu" e tsene malemeng a magolo a Yuropa morago ga ngwagakgolo wa bo-17, ka gare ga seemo sa bokgoba bja semorafe le maemo a go se lekalekane a leago ka dikoloning tša Yuropa. Tlhaloso ya baagi bjalo ka "Bašweu" ge go bolelwa ka mmala wa letlalo la bona e tla pele ga kgopolo ye gomme ka dinako tše dingwe e hwetšwa ka go ethnography ya Gerika-Roma le methopo ye mengwe ya bogologolo goba ya mehleng ya magareng, eupša ditšhaba tše di be di se na kgopolo efe goba efe ya morafe wa Bašweu goba wa pan-European. Boithuti bja morafe bo fapantšha kgopolo ya sebjalebjale go tšwa go ditlhalošo tša pele ga sebjalebjale, tšeo di bego di lebišitšwe go mmala wa mmele go e na le morafe. Sengwalwa sa poloko sa Egepeta ya Bogologolo (Mmušo wo Mofsa) seo se tsebjago bjalo ka Puku ya Dikgoro se kgetholla "dihlopha tše nne" ka mokoloko. Ba ke Baegepeta, batho ba Levantine le ba Kanana goba "Ma-Asia", "Manubia" le "Malibya a letlalo le lebotse".[13] Ba-Egipita ba swantšhwa e le ba letlalo le leso kudu go feta ba-Levantine (batho ba tšwago seo ga bjale e lego Lebanon, Isiraele, Palestina le Jordane) le ma-Libya, eupša ba le bofefo kudu go feta ma-Nubia (Sudan ya mehleng yeno).
Kabelo ya ditlhaloso tše dibotse le tše mpe tša bašweu le ba baso go batho ba itšego e thomile nywageng ya botšofadi kudu malemeng a mmalwa a Indo-European, eupša diphapano tše ga se tša swanela go dirišwa mabapi le mebala ya letlalo. Ka dinako tše dingwe go sokologa ga bodumedi go be go hlaloswa ka tsela ya seswantšhetšo e le go fetoga ga mmala wa letlalo.[14] Ka mo go swanago, Rigveda e diriša krsna tvac "letlalo le lentsho" e le tshwantšhišo ya go hloka bodumedi.[15] Ba-Egipita ba bogologolo, Bagerika ba Mycenae le ba-Mino ka kakaretšo ba be ba swantšha basadi e le bao ba nago le letlalo le le phadimago goba le lešweu mola banna ba be ba swantšhwa e le mmala o mosootho o mohwibidu goba o mohwibiduhwibidu.[16] Ka lebaka leo, banna bao ba nago le letlalo le le phadimago goba le le bofefo, leukochrōs (λeukόxpwς, "ba letlalo le lešweu") ba be ba ka tšewa e le ba fokolago le ba basadi ke bangwadi ba Bagerika ba Bogologolo ba bjalo ka Plato le Aristotle.[17] Go ya ka Aristotle "Bao letlalo la bona le lego lefsifsi kudu ke ba makgwakgwa: bona Baegipita le Baethiopia. Bao letlalo la bona le lego bofefo kudu ba na le makgopo ka go lekana: ba hlatsela basadi. Mmala wa letlalo wo o tlwaelegilego go ba sebete o swanetše go ba seripagare magareng ga tše pedi."[18] Ka mo go swanago, Xenophon wa Athene o hlalosa bagolegwa ba ntwa ba Peresia e le “ba letlalo le lešweu ka gobane ga se ba ke ba se na diaparo tša bona, e bile ba le boleta e bile ba sa tlwaela go šoma ka thata ka gobane ba be ba dula ba nametše dikoloyana” gomme o bolela gore mašole a Gerika ka baka leo a be a dumela gore “gore ntwa e be e tla dira bjalo.” e se ke ya fapana ka tsela le ge e le efe le go swanelwa ke go lwa le basadi."[19][20]
Setsebi sa kgale James H. Dee o bolela gore "Bagerika ga ba itlhalose e le 'Batho ba Bašweu'—goba e le selo le ge e le sefe se sengwe ka gobane ba be ba se na lentšu la ka mehla tlotlontšung ya bona ya mebala bakeng sa bona ka noši."[14] Mmala wa letlalo la batho o be o sa rwele tlhaloso e nago le mohola; seo se bego se le bohlokwa ke moo ba bego ba dula gona.[21] Herodotus o hlalositše Budini ya Scythian bjalo ka yeo e nago le mahlo a matala a go tsenelela le moriri wo mohwibidu wo o phadimago[22] gomme Baegepeta – ba swana kudu le ba Colchians – bjalo ka melánchroes (ueλάYxpoeς, "letlalo le leso") le moriri wo o kobegilego.[23] O fana gape ka tšhupetšo yeo e ka bago ya mathomo ya leina le le tlwaelegilego la Segerika la meloko yeo e dulago ka borwa bja Egipita, yeo ka tsela e nngwe e bego e tsebja e le Ba-Nubia, leo e bego e le Aithíopes (Aἰθίoπeς, "sefahlego se se fišitšwego").[24] Ka morago Xenophanes wa Colophon o hlalositše ma-Aethiopia e le batho ba baso gomme ma-Thracia e le bao ba nago le moriri o mohwibidu le mahlo a matala.[25] Tlhalosong ya gagwe ya ba-Scythia, Hippocrates o bolela gore boemo bja leratadima bjo bo tonyago "bo fiša letlalo la bona le lešweu gomme la le dira gore e be le lehubedu." Polelo ya "Morafe wa Bašweu" goba "Batho ba Bašweu" e tsene malemeng a magolo a Yuropa ka morago ga ngwagakgolo wa bo-17, e thomile ka go kgethollwa ga bokgoba ka semorafe ka nako yeo, ka seemo sa kgwebo ya makgoba ya Atlantic[28] le go dirwa makgoba ga batho ba setlogo ka Mmušo wa Sepania.[29] E ile ya bolelwa leboelela go mehuta ya madi, borakgolokhukhu le mekgwa ya mmele, gomme mafelelong e ile ya dirwa taba ya nyakišišo ya thutamahlale, yeo e ilego ya feleletša ka kgethollo ya semorafo ya thutamahlale, yeo ka morago e ilego ya ganwa ka mo go apareditšego ke setšhaba sa thutamahlale. Go ya ka radihistori Irene Silverblatt, "Go nagana ka morafe ... go dirile gore magoro a leago e be ditherešo tša semorafe."[29] Bruce David Baum, ge a tsopola mošomo wa Ruth Frankenberg, o re, "histori ya pušo ya sebjalebjale ya semorafe e tlemilwe le histori ya ka fao batho ba Yuropa ba ilego ba itlhaloša ka gona (gomme ka dinako tše dingwe batho ba bangwe ba bangwe) bjalo ka maloko a ‘morafe wa bašweu’ wo o phagamego."[30] Alastair Bonnett o bolela gore 'boitsebišo bja bašweu', bjalo ka ge bo naganwa gabjale, ke projeke ya Amerika, yeo e bontšhago ditlhathollo tša Amerika ya morabe le histori.


text:
Therešo
Ke nna nokakgolo-moela ka boitshepi,
Ke bolela bophelo bja mmakgonthe
Ke nna therešo ke imela ba maaka
Bo ramaaka le mo mmamaaka ba nhloile
Gobane ke nna makhura
Ke moetapele wa maleba
Leleme la ka ke la boleta la tshepišo
Ke nna kgonthe-a kgodia-kgookgoo
Ke a tšhabega eupša ke a phediša
Boleng bja ka bo godimo
Ga ke segasege le bohwirihwiri
Bokalajane ga re nwešane meetse
Pipamolomo ga e nyake le go mpona
Gobane wa ka molomo a ka se o pipe
Ke nna therešo ke sepela thwii!!!
Ge ele ditselana tša magotlo ga re sepelelane
Ge ke boletše ke boletše
Megabaru le bojato ge ba mpona ba hlanola direthe
Lehloyo le meferefere ba nhlompha ka hlompho ya boditšhabatšhaba
Gobane maatla a ka a roba sekala
Nna kgoši gare ga dikgoši
Ga ke na lebadi la bosodi le ga nnyane
Le ge o ka nnyakišiša o senya metsotso ya gago
Ke tsela yeo e lokologilego ga ena manyofonyofo
Ke moya-mokgethwa sesepela leseding
Ge e le mogwera ga ke naye
Ga ke tšee lehlakore
Nna therešo seimela leleme la bofora
Bontši ba re maaka a phološa nnete ea bolaiša
Maaka a phološa nakonyana yona yeo
Gomme gosasa ga makhura gwa ikgetha
Maaka ga a sepele leeto le le telele
Maaka ga a na boleng
Maaka ga a age motse
Maaka a bopa motho wa go se itshepe
Nnete e phela go ya go ile
Therešo e botse ebile e bose
Ditšhaba di a ntuma eupša ba palelwa go phela le nna
Malapeng monna le mosadi ba khutelane
Ba phela ka go radiana
Ba tlaišana gobane ga ba na therešo
Ba tshepišana gomme ba se phete
Lerato la bofora ga se lona
Ba patlamelane ba ipitša gore ke ba lapa
Lapa le nyaka motheo wa therešo
Tshepano le lerato la mmapale
Therešo e aga lapa la go tia
Therešo e tswala katlego
Lethabo ya ba setšo sa rena
Gomme Khutšo ya ikgweranya le rena
Lefaseng la rena
Lefaseng la rena moratiwa,
Dithabeng tše dikgolo tša lerato
Mo dipelo tša rena di bethago ka mošito o tee.
Megopolo le dihlologelo di abelanago maikutlo.
Dikakanyo di swanago ebile ditšhumelana.
Nokakgolo ya lerato e ya elela ka bokgabo.
Go kgabisa le go nošetša matšoba lefaseng le.
Dinonyana di letša melodi ya dipina tša thekgo.
Go tiišetša Khutšo Lerato lefaseng la rena.
Lefase le apere botala-morogo
Botse bja hlago bo hlatsela dipopo tša gago naletšana ya ka.
Ruri, o tloga o le sebabola o phala le matšoba a naga.
Digagabi lefaseng le ditletše segwera le pelonolo ya lerato.
Dibapala Khutšo le kgwerano.
Lefase la moswananoši la maatlakgogedi
Kgopolo ya ka e phela e fodile bjalo ka metse a sediba.
Ke kgona le go raloka papadi ya ka ya polelo.
Ka boledišana le lona lefase le ka le tsikiritla ka kgona go lokologa go ntšhetša leino la moseo.
Go realo la nkutulela diphiri le makunutu a lona.
Lefaseng le go rena khutšo
Go rena tokologo ya mogopolo.
Lefaseng la babedi wa boraro ke mpheane
Lefase la go hloka selabi
Lefase la tshephišo le gosasa go go kaone.
Borutho le setšhabelo sa ka dikgatelelong tša monagano.
Lefase le le mpotša ditaba tša go hlarolla madi a mmele le mogopolo.
Mo ke agilego dintlo tša mabatobato
Dikepe tša moya di sepela lewatleng la lefase le.
Defofane di fofa ka nyakalalo di dira lefase le gore le be le mohlaba.
Tšohle di sepela marediredi ka thelelo ya dithelelo.
Lefase la go se tsebe tshele le manyami.


text:
African National Congress
African National Congress (ANC) ke mokgatlo wo e lego mmušo wa Afrika Borwa go tloga ka ngwaga wa 1994. ANC e kopane le Congress of South African Trade Unions (COSATU) le South African Communist Party (SACP) go ba tripartite alliance go tloga mathomong a mmušo wa batho ka Mei 1994.
Maloko a thomile mokgatlo wo o bitšwa South African Native National Congress (SANNC) ka 8 Janaware 1912 Bloemfontein, nepo e le go oketša ditokelo tša bathobaso ba Afrika Borwa. John Dube, e bile mopresidente wa pele wa mokgatlo, ge sereti le mongwadi Sol Plaatje e bile yo mongwe wa maloko a pele. Mokgatlo o fetotšwe leina go ba ANC ka 1923, wa thoma lefego la wona e lego Umkhonto we Sizwe ("Spear of the Nation") ka 1961.
African National Congress ke eng?Edit
- ANC ke seboka sa setšhaba sa go lwela tokologo. E hlomilwe ka 1912 gore e kopanye batho ba Afrika le go eta pele ntwa ya go lwela phethogo ye e bonagalago ya sepolotiki, ya batho le ya ikonomi.
- Mo mengwageng ye masomesenyane ye e fetilego ANC e bile ketapele kgahlanong le ntwa ya semorafe le kgatelelo, gomme e rulagantše masole ao a bego a le kgahlanong le tše ka moka, e kalatša mafase a ka ntle kgahlanong le mmušo wa kgethollo le go lwa ka marumo
- ANC e ile ya fihlelela phenyo ye kgolo go dikgetho tša 1994, fao e ilego ya fiwa borongwa bjo bo tiilego bja go rerišana ka Molaotheo wo moswa wa temokrasi, ka mono Afrika Borwa. Molaotheo wo moswa wo o amogetšwe ka 1996.
- Ka ngwaga wa 1999, ANC e ile ya kgethwa gape go ba mmušo wa setšhaba le wa diprofense ka palo ya godimo ya babouti.
- Melaotshepedišo ya ANC e dirwa ke maloko, gomme boetapele bjo bo ikarabela go maloko
- Boleloko bja ANC bo buletšwe batho ka moka ba Afrika Borwa, ba mengwaga ya go feta ye 18, go sa šetšwe morafe le mmala, gomme batho bao ba swanetše go amogela ditheo, melaotshepedišo le mananeo tša ANC.
Na maikalelo le Maikemišetšo a ANC ke afe?Edit
- Maikemišetšo a magolo a ANC ke go bopa setšhaba se se kopanego, se se se nago kgethollo ya bong le ya morafe, e bile e le sa temokrasi.
- Se se ra gore go swanetše go ba le tokologo ya batho ba Afrika gagolo ba baso go tšwa go kgatelelo ya sepolotiki le ya ikonomi go kaonafatša bophelo bja batho ba Afrika Borwa, gagolo bao ba tlogago ba diila.
- Go katanela go fihlelela tše, go bitšwa Phetošo ya temokrasi ya Setšhaba
Na molaotshepedišo wa ANC o latela eng?Edit
Tokomane ya Freedom Charter yeo e ilego ya amogelwa ke Kopanokgothekgothe ya Batho ya 1955, ke yona tokomane ya Motheo ya ANC.
Freedom Charter e bolela gore:
- Batho ba tla buša
- Dihlopa ka moka tša merafe di tla ba le ditokelo tše di lekanago
- Batho ba tla abelanwa mahumo a naga
- Lefase le tla abelanwa gare ga bao ba le šomelago
- Batho ka moka ba tla lekana pele ga molao
- Batho ka moka ba tla ipshina ka ditokelo tše di swanago
- Go tla ba le mešomo le tšhireletšo
- Mejako ya thuto le setšo e tla bulelwa bohle
- Go tla ba le dintlo, tšhireletšo le boiketlo
- Go tla ba le khutšo le setswalle
Ka ngwaga wa 1994 ANC e ile ya amogela Lenaneo la Kagoleswa le Tlhabollo (RDP), bjalo ka motheo wo o tlago hlahla ANC go diphethogo tša Afrika Borwa. Mananeo a bohlokwa a RDP ke:
- go fihlelela dinyakwa tša motheo tša batho
- tlhabollo ya bokgoni bja batho
- kago ya ikonomi
- go tliša temokrasi go pušo le naga.
Na maswao a ANC a bolela eng?Edit
- Folaga ya ANC e dirilwe ka methaladi yeo e lekanago ya mmala wo moso, wo motalamorogo le wa gauta. Mmala wo moso o emela batho ba Afrika Borwa bao ba bego ba lwela tokologo mo mengwageng ye mentšhi ye e fetilego. Mmala wo motala o emetše mabu ao a re fago bophelo gape re bile re tšeetšwe wona ke mebušo ya bokoloniale. Gauta e emela diminerale le mahumo a mangwe a naga, ao e lego a batho ka moka, gomme wona a ile a šomišwa fela ke sehlophana se sennyane.
- Maswao a na le lerumo le kotse tšeo di emelago dintwa tša go lwantšha bokoloniale, ntwa ya marumo ya lephaga la sešole la ANC, Umkhonto we Sizwe, le ntwa ye e tšwelago pele ya ANC ya go lwantšha kgatelelo ka sehlopa se sennyane sa morafe. Leotwana le tlogela go Kopanokgothekgothe ya batho, yeo e amogetšego Freedom Charter, gomme lona le emela kopano ya ditšhaba ka moka tša Afrika Borwa go ntwa ya go katanela tokologo. Gape le bontšha setšo sa ANC sa go se kgetholle go ya ka mmala. Seatla se se swerego lerumo se emetše maatla a batho bao ba kopanego ntweng ya go katanela tokologo le tekatekano.
- Mmolelwana wa ANC wa 'Amandla ngawethu' goba 'Matla ke a rena' o ra gore 'maatla a swanetše go fiwa batho', gomme se se bontšha maikemišetšo a magolo a Freedom Charter a gore batho ba swanetše go buša. Ke tsebagatšo ya boithaopo bja ANC bja go aga le go tiiša temokrasi le go tšea karolo ga batho go ntwa ya go katanela kaonafatšo ya maphelo a bona.
Na maikarabelo a leloko la ANC ke afe?Edit
Ditlwaedi le metheo tša leloko la ANC di akaretša:Edit
- boikokobetšo le go ineela ka botlalo go lesolo la go katanela setšhaba sa temokrasi seo se se nago kgethollo ya mmala le ya bong
- go ela dinyakwa le dikgahlego tša batho hloko, tšeo di lego go tokomane ya Batho Pele,
- boithaopo bja go phethagatša dipholisi tša seboka le diphetho tša sona.
Maloko a ANC a letelwa:Edit
- go ba maloko a lekala la ANC, go lefela tšhelete ya boleloko le go thuša go aga ANC,
- go tšea karolo go ditherišano tša go dira melaotshepedišo le mananeo tša ANC gammogo le phethagatšo ya tšona,
- go amogela le go emela diphetho tša dipopego tša mokgatlo,
- go aga kopano ya ANC le seboka sa temokrasi le go lwantšha bomenemene, go šoma gore go be le setswalle le go hlola dihlophanahlophana
- go lwantšha semorafe, kgethollo ya bong, go se kgotlelelane ga sedumedi le ga sepolotiki goba kgethollo efe goba efe,
- go dula o na le tsebo ya ditiragalo tša sepolotiki, go kaonafatša tsebo ya bona bjalo ka karolo ya go ithuta ga go ya go ile,
- go dula o le kgauswi le batho le go tšea karolo go merero ya motse,
- go itshwara ka tsela ya maleba tšatši ka tšatši le go se šomiše maemo ka merero ya go ikhola.
Na dipopego tša ANC ke dife?Edit
- Lekala ke yuniti ya mathomo ya ANC, fao maloko a tšeago karolo go ditiro tša ANC le ditherišano tša sepolotiki. Lekala ke ketapele ya motse, gomme e emela dikgahlego, dinyakwa le go šomela tlhabollo ya motse. Lekala le lengwe le le lengwe le kgetha Komitiphethiši ya Lekala nakong ya Kopanokgothekgothe ya ngwaga ka ngwaga.
- Komitiphethiši ya selete e kgethwa ka morago ga mengwaga ye mebedi ka Kopano ya Selete, gomme yona e kgethwa ke dikemedi tša makala tše di bopago selete.
- Komitiphethiši ya Profense e kgethwa ka morago ga mengwaga ye meraro ke maloko a makala ka profensing.
- Komitiphethiši ya Setšhaba ke sebopego sa ka godimo sa ANC gomme yona e sepediša merero ya mokgatlo ge go se no swarwa dikopano. E kgethwa ka morago ga mengwaga ye mehlano go Kopano ya Setšhaba. Dikemedi tša makala di bopa dipersente tša go ka ba 90 tša dikemedi tše di boutago go Kopano ya Bosetšhaba. Khansele ya Setšhaba ya Bohle e swarwa ge go se no swarwa Kopano ya Setšhaba ya go lekola mananeo a mokgatlo.
- Lliki ya Basadi ya ANC e šoma ka go ikemela ka gare ga ANC. Maikemišetšo a yona ke go tšwetša pele le go šireletša ditokelo tša basadi le go netefatša gore basadi ba raloka karolo ya bona ka botlalo ka gare ga mokgatlo. Boleloko bja Lliki bo buletšwe basadi ka moka bao ba lego maloko a ANC.
- Lliki ya Baswa ya ANC le yona e šoma bjalo ka sebopego se se ikemetšego, gomme maikemišetšo a yona ke go etela baswa pele le go šomana le mathata a a ba lebanego. Lliki gape e netefatša gore baswa ba ba le seabe go ANC. Boleloko bja Lliki ya baswa bo buletšwe batho ba magareng ga mengwaga ye 14 le 35.
NA SEBOKA SA MAKALA A MARARO KE ENG?Edit
ANC e šomišana le South African Communist Party (SACP) le Congress of South African Trade Unions (COSATU). Lekala le lengwe le le lengwe le ikemetše, gomme le na le molaotheo wa lona le mananeo a lona. Seboka se hlomilwe godimo ga boithaopo go Diphetogo tša Setšhaba tša Temokrasi, le tlhokego ya go kopanya bontšhi bja batho ba Afrika Borwa go ya ka boithaopo bjo.
Na ANC o ka e fihlela kae?Edit
Makala a ANC a hwetšwa go ditoropo ka moka, ditoropo tše nnyane le mebotwaneng ya Afrika Borwa. ANC e na le ofisi ye kgolo, diofisi tše senyane tša diprofense le diofisi tše mmalwa tša dilete.
DitšhupetšoEdit
https://web.archive.org/web/20130819215042/http://anc.org.za/show.php?id=178